
Chand Waqiyaat -e- Karbala Ka Tehqeeqi Jaayeza 

Is Risale Mein Waqiya -e- Karbala Se Mutalliq Kuchh Ghair Motabar 
Waqiyaat Ki Nishandehi Ki Gayi Hai. Kayi Mahino Ki Talasho Justaju Ke 
Baad Ise Taiyar Kiya Gaya Hai. Ise Padh Kar Aapko Andaza Hoga Ki 
Waqiya -e- Karbala Ke Hawale Se Aaj Kal Kis Qadr Be Jaa Waqiyaat Ko 
Taqreero Mein Bayan Kiya Jaata Hai. Is Risaale Mein Jo Unwanaat Aap 
Dekhenge Unki Fahrist Ye Hai : 

(1) Fatima Sughra Ka Jhoota Waqiya. 

(2) Imam Hasan Ko Zahar Kis Ne Diya? 

(3) Jannati Baap Ke Kandhe Par Jahannami Beta. 

(4) Imam Zainul Abideen Aur Hazrat Abdullah Bin Mubarak Ki Mulaqat 
Ka Jhoota Qissa. 

(5) Maidan -e- Karbala Mein Shadi. 

(6) Paani Band Hone Ke Baare Mein Ifraat-o-Tafreet. 

(7) Das Muharram Ki Raat. 

(8) Marajal Bahrain Aur Al-Looloo Wal Marjaan 

(9) Tarikhul Khulafa Ki Ek Riwayat 

(10) Imam Muslim Bin Aqeel Ke Bacchon Ka Jhoota Waqiya. 

(11) Imam Hussain Ka Ghoda Aur Zuljanah. 

(12) Hazrate Sakina Aur Ghoda. 

(13) Maahe Muharram Aur Rona Dhona. 

(14) Able Bait Ki Fazilat Mein Ek Mashhoor Riwayat. 

(15) Mulla Husain Waayiz Kashifi Sunni Nahi. 

(16) Shaheed Ibne Shaheed, Khaake Karbala, Auraqe Gham 
Waghairahum Kutub. 



Ikhtitami Kalimat 


Zimnan : Murawwaja Taziyadari Ke Najayez Hone Par 
Kutub -e- Able Sunnat Ke 100 Se Zaayid Hawale 

In Unwanaat Ke Tahat Kayi Batein Aap Mulahiza Farmayenge. Agar 
Aapko Kahin Koi Ghalati Nazar Aati Hai To Islaah Ki Niyat Se Hamari 
Team Se Raabta Karein. 

Raabta Ke Zariye : 

Email : Abdemustafa78692@gmail.com 
WhatsApp : +919102520764 
+917301434813 
+919424903221 


Abde Mustafa 



Taqareez 


Is Risale Mein In Hastiyo Ki Taqareez Maujood Hain Jinhein Aap Urdu 
Risale Mein Padh Sakte Hain : 

(1) Khalifa -e- Huzoor Tajushshariah, Allama Ghulam Mustafa Nayeemi 

(2) Khalifa -e- Huzoor Gulzar -e- Millat, Allama Mufti Mahboob Alam 
Misbahi 

(3) Mufti Muhammad Muslihuddin Siddiqui 

(4) Mufti Muhammad Gulrez Misbahi 

(5) Maulana Hafiz Sameeruddin Misbahi 

(6) Maulana Hasan Noori Gondvi 

(7) Maulana Ahmad Husain Naaza'n Saahib 

(8) Maulana Raabeul Qadri Saahib 

(9) Maulana Arshad Raza Nayeemi Saahib 

(10) Muhtaram Hassan Rayeeni Saahib 

(11) Janabe Ghazal Saahiba 
Hafizahumullahu Ta'ala 

(Roman Urdu Mein Taqareez Ka Tarjuma Shamil Nahin Kiya Gaya Hai, 
Iske Liye Urdu File Ki Taraf Ruju Karein) 


Abde Mustafa 



(l)Fatima Sughra Ka Jhoota Qissa 


Iss Unwan Ke Tahet In Baato Ko Zere Bahes Laya Gaya Hai: 

(a) Waqiya Kya Hai? 

(b) Iss Waqiye Ko Likhne Walon Ki Mahanat 

(c) Iss Qisse Ki Haqiqat Hazrat Allama Abdus Salaam Qadri K Qalam Se 

(d) Tahqeeq Ki Kasauti 

(e) Khulasa 


(a) Waqiya Kya Hai? 

Waqiye Karbala K Hawale Se Jo Jhoote Waqiyat Bayan Kiye Jate Hai In 
Me Fatima Sughra Ka Qissa Bhi Shamil Hai 

Ye Kuchh Iss Tarha Hai K Jab Imam Hussain Madina Se Rawana Huye 
To Apni Beti Ko Yani Fatima Sughra Ko Akela Chhod Diya Aur Makka - 
e- Mukarrama Phir Wahan Se Karbala Tashreef Le Gaye 

Idhar Hazrat Fatima Sughra Madine Me Tanha Aur Bimari Me Mubtala 
Thi Phir Iss Qisse Ko Dardnak Banane K Liye Kuchh Likhne Waloon Ne 
Kafi Mahnat Ki Hai Aur Iss Andaz Se Likha Hai Ke Padhne Aur Sunne 
Waale Apne Aansuo Par Qaabu Na Rakh Sakein 

(b) Iss Qisse Ko Likhne Walon Ki Mahnat: 

Waise Toh Iss Waqiye Ko Kai Logo Ne Apni Kitabo Me Naqal Kiya Hai 
Lekin Ham Yahan Sirf Do Kitabo Ka Zikr Karenge 

Khak -e- Karbala Aur Shaheed Ibne Shaheed Naami Kitabo Me Ye 
Waqiya Jis Dhang Se Likha Gaya Hai, Agar Ise Jun Ka Tun Mahafil Me 
Bayan Kar Diya Jaye Toh Log Bina Matam Kiye To Nahi Uthenge Aur 

Kisi Peshawar Muqarrir Ne Thoda Sa Aur Namak Mirch Laga Kar Bay an 
Kiya To Andesha Hai K Log Apne Kapde Chaak Kar Lein 


In Kitabo Me Sirf Ek Yahi Waqiya Nahi Balki Doosre Waqiyat Ko Bi Iss 
Andaz Me Likha Gaya Hai K Jise Padh Kar Log Khub Roye 

Ab Aaiye Dekhte Hai Ke Hazrate Fatima Sughra Ke Iss Qisse Ki Haqiqat 
Kya Hai? 


(c) Iss Qisse Ki Haqiqat Hazrat Allama Abdus Salaam Qadri Ki 
Qalam Se : 

Waqiye Karbala Par Likhi Jane Wali Mash'hoor Kitab Me Se Ek 
"Shahadat Nawasaye Sayedul Abrar" Hai 

Sahabe Kitab, Hazrat Allama Abdus Salam Qadri Ne Iss Me Ek Unwan 
Likha Hai "Waqiya -e- Sayeda Fatima Sughra Binte Hussain-1: Tahqiq Ki 
Kasauti Par" Aur Iss Unwan Ke Tahet Likhte Hai Ke Imaam Hussain Ki 
Do Shahzadiyo Me Se Ek Hazrate Sakina Aur Dosari Hazrate Fatima 
Sughra Hain 

Doosri Shahazadi K Talluq Se Jo Qissa Mash'hoor Kiya Gaya Hai. Wo 
Arbi Ki Motabar Kutube Tawarikh Wagaira Me Kahi Nahi Hai Aur Urdu 
Ki Likhi Gai Motabar Kitabo Me Bi Iss Ki Koi Asal Nahi Hai. Agar Iss 
Waqiye To Tahqiq Ki Kasauti Par Bhi Rakha Jaye To Bilkul Be Asal Hai. 

Hazrate Fatima Sughra Ki Shadi Imam Husan Ke Bete Hazrate Hasan 
Musanna Se Ho Chuki Thi Aur Imam Hussain Ki Rawangi K Waqat Aap 
Apne Shohar K Ghar Me Madina Taiba Me Maujud Thi 


(d) Tahqiq Ki Kasauti: 

Iss Me Ye Toh Sahi Hai Ke Fatima Sughra Ka Jo Qissa Mash'hoor Hai 
Wo Jhoota Aur Man Ghadat Hai. Lekin Ye Baat Tahqiq Ki Kasuti Par 
Khari Nahi Utarti Ke Hazrate Fatima Sughra Apne Shohar K Ghar Me 
Madina Tayyiba Me Maujud Thi. 



Dumst Tahqiq Ye Hai Ke Hazrate Fatima Sughra Maidane Karbala Me 
Maujud Thi Chunanche Shaikhul Hadees, Hazrat Allama Muhammad Ali 
Naqshbandi Rahimahullahu Ta'ala Likhte Hai: 

Hazrate Fatima Sughra Maidane Karbala Me Maujud Thi Sunni Wo 
Shiya, Dono Ki Kitab Se Ye Baat Sabit Hai. 

Shia Musanif Hashim Khurasaani Ne Likha Hai Ke Imam Hussain Ne 
Apni Shahadat K Waqat Wasiyat Nama Apni Beti Hzrat Fatima Sughra 
Ko Ata Farmaya 

^ 3^‘243 

Ek Aur Shiya Mohammed Taqi Lisan Ne Likha Hai K (Jab Able Baith Ka 
Qafila Yazeed Ke Paas Pahuncha Toh) Ek Shami Utha Aur Yazid Ki 
Taraf Moonh Kar Ke Kehne Laga: Aye Ameerul Momineen! Ye Ladki 
Mujhe Inayat Kardo; Wo Eatima Binte Hussain Ko Mang Raha Tha. L 

Jab Hazrate Sayeda Eatima Ne A Suna To In Par Kapkapi Tari Ho Gai 
Aur Apni Phuphi Saiyeda Zainab Ka Daman Tham Liya. 

Ek Mash'hoor Shiya Mohammed Baqir Majlisi Ne Likha Hai Ke Yazid K 
Samane Hazrate Eatima Sughra Ne Kaha Ke Aye Yazid! Kya Rasoolullah 
^Ki Betiyan Qaidi Banai Jayengi? Pas (Ye Sun Kar) Log Bhi Ro Pade 
Aur Ghar Wale Bi Ro Pade 

Allama Ibne Kaseer Likhte Hai Ke Jab Mastooraat -e- Able Baith Yazid K 
Darbar Me Aayi To Eatima Binte Hussain (Jo Sakina Se Badhi Thi) Ne 
Kaha Aye Yazid! Rasool Allah ^Ki Betiyan Qaidi? Yazid Kahne Laga 
Aye Bhatiji Mai Bi Ise Pasand Nahi Karta Hun. 

Allama Ibne Aseer Jazari Likhte Hai Ke Phir Imam Hussain K Khandan 
Ki Aurtein Andar Aayi Aur Imam Ka Sar In K Samane Tha. Toh Saiyeda 




Fatima Aur Sakina Binte Hussain Age Badhne Lagi Taaki Sar Ko Dekh 
Sakein. Fatima Binte Hussain Jo Sakina Se Badhi Thi. Inhunne Kaha K 
Aye Yazid! Rasool Allah ^Ki Betiyan Qaidi? Yazid Kahne Laga Ke Aye 
Bhatiji Mai Bhi Ise Napasand Samjhta Hun Pir Ek Shami Mard Khada 
Hua Aur Kahne Laga K Fatima Mujhe De Do 




(e) Khulassa: 

Kutube Able Sunnat Wa Able Tashayyu Se Sabit Hai Ke Imam Hussain 
Ki Beti Hazrate Fatima Sughra Maidane Karbala Me Maujud Thi 

Ye Bhi Sabit Ho Gaya Ke In Ki Taraf Mansub Qissa Be Asal Hai 

Fatima Sughra Ke Qasid Aur Khutoot Waghaira Ki Koi Haqiqat Nahi Hai 


(2) Imam Hasan Ko Zahar Kis Ne Diya? 

Waqiya -e- Karbala Ka Talluq Imam Husain Radiallaho Ta'ala Anho Ke 
Saath Hai Aur Imam Hasan Radiallaho Ta'ala Anho Aapke Bhai Hain Aur 
Jab Waqiya -e- Karbala Bayaan Kiya Jaata Hai To Imam Hasan 
Radiallaho Ta'ala Anho Ka Bhi Zikr Kiya Jaata Hai Aur Yahi Wajah Hai 
Ke Is Unwaan Ko Yahan Shamil Kiya Gaya Hai 


Is Unwan Ke Tehat In Baato Ko Zere Babas Laaya Gaya Hai: 

(a) Is Silsile Mein Jo Mash'hoor Hai 

(b) Ja'ada Binte Ash'ash Ki Taraf Nisbat Karne Waale Hazraat 

(c) Is Ka Radd Karne Waale Hazraat 

(a) Is Silsile Mein Jo Mash'hoor Hai: 


Imam Hasan Radiallaho Ta'ala Anho Ko Zahar De Kar Shaheed Kiya 
Gaya Aur Mash'hoor Hai Ke Zahar Dene Waali Aap Ki Biwi Ja'ada Binte 
Ash'ash Thi 


Baaz Ulama Ne Bhi Zahar Khoorani Ki Nisbat Ja'ada Binte Ash'ash Ki 
Taraf Ki Hai Lekin Baaz Ulama Ne Is Ko Naqabil -e- Qabool Aur 
Haqeeqat Ke Khilaf Bataya Hai 


Sab Se Pehle Hum Un Ulama Mein Se Chand Ka Zikr Karte Hain Jinhone 
Zahar Dene Ki Nisbat Ja'ada Binte Ash'ash Ki Taraf Ki Hai: 


(b) Ja'ada Binte Ash'ash Ki Taraf Nisbat Karne Waale Hazraat: 

Shah Abdul Azeez Muhaddise Dehelvi Rahimahullah 


Imam Jalaluddin Suyooti Rahimahullah 


Imam Ibne Hajar Haytmi Rahimahullah 


Allama Hasan Raza Khan Barelvi Rahimahullah 




Aur Muftiye Aazam -e- Hind, Allama Mustafa Raza Khan Rahimahullah 
Ne Isi Ko Durust Qarar Diya Hai 


( 31 



CHAN'D 


(c) Is Ka Radd Karne Waale Hazraat 


Ab Un Ulama Ke Aqwaal Pesh Kiye Jaate Hain Jin Ka Mauqif Is Ke 
Khilaf Hai: 


Hazrate Allama Syed Nayeemuddin Muradabadi Is Baabat Likhte Hain 
Ke Moarrikheen Ne Zahar Khoorani Ki Nisbat Ja'ada Binte Ash'ash Ki 
Taraf Ki Hai Lekin Is Riwayat Ki Koi Sanad -e- Sahih Dastyaab Nahin 
Huyi Aur Baghair Daleel Kisi Musalman Par Qatl Ka Ilzam Kis Tarah 
Jaayez Ho Sakta Hai 

Tareekhein Batati Hain Ke Imam Husain Radiallaho Ta'ala Anho Ne 
Apne Bhai Se Zahar Dene Waale Ke Mutalliq Daryaft Kiya Aur Is Se 
Zaahir Hai Imam Husain Ko Zahar Dene Waale Ka Ilm Na Tha 

Imam Husain Ne Bhi Kisi Ka Naam Nahin Liya To Ab Un Ki Biwi Ko 
Qatil Muayyan Karne Waala Kaun Hai 

102d 01 

Faqeeh -e- Mill at, Hazrate Allama Mufti Jalaluddin Ahmad Amjadi, 

Shaykhul Hadees, Hazrate Allama Abdul Mustafa Aazmi, 

Hakeemul Ummat, Mufti Ahmad Yaar Khan Nayeemi, 

Hazrate Allama Muhammad Shabbeer Kotli, 

Hazrate Allama Abdus Salam Qadri, 

Hazrate Allama Mufti Ghulam Hasan Qadri Aur Hazrate Allama Qaari 
Muhammad Ameenul Qadri Rahimahumullah Ne Yahi Mauqif Ikhteyar 

Kiya Hai 

^280^279(/^l^/c.^ 



‘• 288 l/ 

d97t*195(/4/6^lr 


(90^89(/^JT4^(/l)/ 

In Tamam Hazraat Ke Aqwaal Se Ye Natija Akhaz Hota Hai Ke Imam 
Hasan Ki Biwi Par Qatl Ki Nisbat Se Ehtiyat Barta Jaaye 


(3) Jannati Baap Ke Kandhe Par Jahannami Beta 

Waqiya -e- Karbala Bayaan Karte Huye Jab Yazeed Ki Baat Aati Hai To 
Is Waqiye Ko Bhi Bayaan Kiya Jaata Hai Lihaza Ise Bhi Yahan Shamil 
Kiya Gaya Hai 


Is Unwaan Ke Tehat In Baato Ko Zere Bahas Laaya Gaya Hai: 

(a) Mash'hoor Waqiya 

(b) Shaarahe Bukhari, Allama Shariful Haq Amjadi Rahimahullah Ka 
Jawab 

(c) Behrul Uloom, Hazrat Allama Mufti Abdul Mannan Aazmi 
Rahimahullah Ka Jawab 

(d) Faqeehe Millat, Allama Jalaluddin Ahmad Amjadi Ka Jawab 


(a) Mash'hoor Waqiya 

Hazrate Ameer -e- Muawiya Radiallaho Ta'ala Anho Ke Baare Mein Kisi 
Jahil Ne Ye Jhooti Riwayat Ghadi Hai Ke Ek Martaba Aap Yazeed Ko 

Apne Kandhe Par Bithaye Huzoor ^ Ki Khidmat Mein Haazir Huye To 
Aap ^ Ne Farmaya Ke Jannati Baap Ke Kandhe Par Jahannami Beta 
Sawaar Hai 


(b) Shaarahe Bukhari, Allama Shariful Haq Amjadi Rahimahullah 
Ka Jawab 

Is Riwayat Ke Mutalliq Hazrate Allama Mufti Shariful Haque Amjadi 
Rahimahullah Likhte Hain Ke Ye Riwayat Manghadat Aur Jhoot Hai 

Huzoor Ki Hayaat -e- Zaahiri Mein Yazeed Paida Hi Nahin Hua Tha 
Balki Huzoor Ke Wisaal Ke 15 Ya 16 Ya 17 Saal Ke Baad Paida Hua 

Yazeed Ki Paidaish 25 Hijri Ya 26 Hijri Ya 27 Hijri Mein Huyi Hai, 
Riwayaat Mukhtalaf Hain 

Jis Ne Ye Riwayat Bayaan Ki Us Ne Huzoor ^ Par Jhoot Bandhne Ki 
Wajah Se Apna Thikana Jahannam Mein Banaya, Bukhari Waghaira 
Tamam Kutub Mein Ye Hadees Hai Jo 40-50 Sahaba Se Marwi Hai: 


Jo Mujh Par Jhoot Bandhe Wo Apna Thikana Jahannam Mein Banaye 

(c) Behrul Uloom, Hazrat Allama Mufti Abdul Mannan Aazmi 
Rahimahullah Ka Jawab 

Behrul Uloom, Hazrate Allama Mufti Abdul Mannan Aazmi 
Rahimahullah Is Riwayat Ke Mutalliq Likhte Hain Ke Bachpan Mein 
Hum Ne Jahilo Ki Zubaani Suna Tha Ke Hazrate Ameer -e- Muawiya 
Radiallaho Ta'ala Anho Yazeed Ko Apne Kandhe Par.Alakh 

Ye Baat Is Tarah Jhoot Hai Ke Sab Jaante Hain Ke Huzoor ^ Ne 10 Hijri 
Mein Parda Farmaya Aur Yazeed Ki Paidaish 26 Hijri Mein Huyi To Jo 
Shakhs Huzoor Ke Parda Farmane Ke 16 Saal Baad Paida Hua Us Ko 

Huzoor ^ Ne Kab Hazrate Ameer -e- Muawiya Ke Kandhe Par Dekha 
Aur Kab Us Ko Jahannami Bataya 




(d) Faqeehe Millat, Allama Jalaluddin Ahmad Amjadi Ka Jawab 

Faqeeh -e- Millat, Hazrate Allama Mufti Jalaluddin Ahmad Amjadi 
Rahimahullah Ne Bhi Is Riwayat Ko Apni Do Kitabo Mein Baatil Qaraar 

Diya Hai 


(I8d7u^ 

Aisi Riwayat Banane Waalo Ko Manna Padega, Kya Aqal Paayi Hai 

Kisi Ko Bhi Kisi Se Mila Dete Hain, Inhein Hayaat Aur Wafat Se Koi 
Matlab Hi Nahin Hai 

Wo Log Bhi Qabil -e- Zikr Hain Jo Aisi Riwayaat Ko Dhadalle Se Bayaan 
Karte Hain 


(4) Imam Zainul Aabideen Aur Hazrate Abdullah Bin 
Mubarak Ki Mulaqat Ka Jhoota Qissa 

Is Unwaan Ke Tehat In Baato Ko Zere Bahas Laaya Gaya Hai : 

(a) Is Waqiye Ki Pehle Waale Se Munasibat 

(b) Waqiya 

(c) Is Ki Tehqeeq 

(d) Aise Waqiyaat Ghadne Ka Maqsad, Mulla Kashfi Aur Rauzatush 
Shuhada 




(a) Is Waqiye Ki Pehle Waale Se Munasibat 


Ye Waqiya Humne Mulla Husain Kashfi Ki "Rauzatush Shuhada" Naami 
Kitab Se Naqal Kiya Hai 

Is Ko Padhne Ke Baad Aap Andaza Laga Sakte Main Ke Ye Bhi Us 
Waqiye Se Kam Nahin Hai Jo Humne Hazrate Ameere Muawiya Ke 
Hawale Se Guzashta Safahaat Mein Naqal Kiya Hai 


(b) Waqiya 

Rauzatus Shuhda Mutarjam Ki Dusri Jild Mein Unwaan "Ghame Able 
Bait Ki Ek Tasveer" Ke Tehat Ye Qissa Darj Hai Ke Hazrate Abdullah 
Bin Mubarak Farmate Hain Ke Ek Baar Main Haram Ki Haaziri Ke Liye 
Akela Hi Sehra Se Guzar Raha Tha Ke Achanak Maine 12-13 Saal Ke Ek 
Shehzade Ko Dekha Ke Wo Tanha Chala Ja Raha Hai 

Us Shehzade Ke Gesu Siyaah Aur Chehra Chand Ki Tarah Tha, Maine 
Kaha : Subhan Allah! Is Sehra Mein Ye Kaun Shakhs Hai 


Maine Aage Badh Kar Salaam Arz Kiya To Unhone Jawab Ata Farmaya, 
Maine Poochha : Aap Kaun Hain? 

Farmaya : Main Abdullah Yaani Khuda Ka Banda Hoon 

Maine Poochha : Aap Kahan Se Aaye Hain? 

Farmaya : Minallah Yaani Allah Ki Taraf Se Aaya Hoon 

Maine Kaha : Aap Ko Kahan Jaana Hai? 

Farmaya : Ilallah Yaani Khuda Ki Taraf Jaana Hai 

Maine Kaha : Aap Kya Chahte Hain? 

Farmaya : Allah Ta'ala Ki Khushnudi Chahta Hoon 

Maine Kaha : Aap Ka Zaade Raah Aur Sawari Kahan Hain? 



Farmaya : Mera Zaade Raah Tosha -e- Taqwa Hai Aur Meri Sawari Mere 
Dono Paaon Main 

Maine Kaha : Ye Khunkhaar Bayabaan Hai Aur Aap Chhoti Umr Ke 
Main, Aap Kya Karenge? 

Farmaya : Tu Ne Kisi Aise Shakhs Ko Dekha Hai Jo Kisi Ki Ziyarat Ki 
Taraf Mutawajjeh Ho Aur Wo Shakhs Use Be Behra Aur Mahroom Kar 
De? 

Maine Kaha : Agarche Aap Ki Umr Chhoti Hai Magar Baat Bahut Badi 
Ki Hai, Aap Ka Naam Kya Hai? 

Farmaya : Aye Ibne Mubarak! Musibat Zadgaane Rozgaar Ka Kya 
Puchhte Ho Aur Un Ke Naam Se Kya Talash Karoge? 

Maine Kaha : Agar Aap Naam Nahin Batana Chahte To Khuda Ke Liye 
Yahi Bata Dein Ke Aap Kis Qaum Aur Kis Qabeele Se Talluq Rakhte 
Hain 

Unhone Dile Pur Dard Se Aahe Sard Kheenchi Aur Farmaya : Hum 
Mazloom Qaum Se Hain, Hum Be Watan Aur Ghareebud Dayaar Qaum 
Se Hain Aur Hum Us Qaum Se Hain Jis Par Qahro Ghazab Toda Gaya 
Hai 

Maine Kaha : Main Kuchh Nahin Jaan Saka, Aap Apne Bayaan Mein 
Izafa Farmaiye 

Unhone Chand Ash'aar Padhe Jin Ka Mazmoon Ye Hai : 

Hum Aane Waalo Ko Hauze Kausar Se Paani Pilane Waale Hain Aur 
Najat Paane Waala Shakhs Humare Wasile Ke Baghair Muraad Ko 
Nahin Pahunchega 

Jo Shakhs Hum Se Dosti Rakhega Hargiz Be Behra Nahin Rahega Aur Jo 
Humara Haque Ghasab Karega Qiyamat Ke Din Humare Liye Aur Us Ke 
Liye Mahkama -e- Jaza Ki Waada Gaah Hogi 



Unhone Ye Baat Ki Aur Meri Nigaho Se Ghaayib Ho Gaye, Maine Bahut 
Koshish Ki Lekin Na Jaan Saka Ke Wo Kaun The 

Jab Main Makka Pahuncha To Ek Din Tawaf Mein Logon Ka Ek Giroh 
Dekha Jis Ne Ek Shakhs Ko Halqe Mein Le Rakha Tha Aur Bahut Se Log 
Us Ke Qadmo Mein Khade The, Main Jab Saamne Gaya To Dekha Ke 
Ye Wahi Shehzade Main Jin Se Meri Mulaqat Sehra Mein Huyi Thi 

Log Un Ke Ird Gird Jama Ho Kar Halaalo Haraam Ke Masail Poochh 
Rahe The Aur Wo Faseeh Zubaan Mein Sab Ko Jawab De Rahe The, 
Maine Kaha : Ye Kaun Hain? 

Logon Ne Kaha : Afsos Ke Tu Inhein Nahin Jaanta! Ye Ali Bin Husain 
Imam Zainul Aabideen Hain, Ye Sun Kar Abdullah Bin Mubarak Ne 
Aage Badh Kar Imam Ke Haatho Aur Paaon Ko Bosa Diya Aur Rote 
Huye Kaha : Aye Rasoolullah Ke Betel Aap Ne Mazloomi -e- Able Bait 
Ke Baare Mein Jo Farmaya Wo Durust Hai 

Is Ummat Mein Kisi Jama'at Ko Wo Musibat Nahin Pahunchi Jo Able 
Bait Ko Pahunchi Hai 

(68lr64c^ 


(c) Is Ki Tehqeeq 

Qissa Aap Ne Padh Liya, Ab Zara Dekhein Ke Is Mein Kya Mazedar Hai 

Imam Zainul Aabideen Ki Wiladat 38 Hijri Mein Huyi Aur Wisaal 95 
Hijri Hua Aur Hazrate Abdullah Bin Mubarak Ki Paidaish 118 Hijri Mein 
Aur Inteqal 181 Hijri Mein Hua 

Ab Hisaab Lagaya Jaaye To Imam Zainul Aabideen Ki Wafat Ke 23 Saal 
Baad Hazrate Abdullah Bin Mubarak Ki Paidaish Hoti Hai Aur Jab Imam 
Zainul Aabideen Ki Umr 12-13 Saal Ki Thi To Us Waqt Abhi Abdullah 
Bin Mubarak Ki Paidaish Ko 68 Saal Pade The 



Is Qisse Mein Imam Zainul Aabideen Ki Mulaqat Ek Aise Shakhs Se 
Zabardasti Karwayi Ja Rahi Hai Jo 68 Saal Ke Baad Paida Hoga! 
Mazedar Hai Ya Nahin? 


(230L~221(/^ 


(d) Aise Waqiyaat Ghadne Ka Maqsad, Mulla Kashfi Aur Rauzatush 
Shuhada 

Chahe Ye Qissa Ho Ya Imam Muslim Bin Aqeel Ke Bachcho Ka Qissa, 
Sab Jhoot Hai, Ye Waqiyaat Ghade Gaye Hain Taaki Logon Ko Suna Kar 
Unhein Rone Dhone Par Majboor Kiya Jaaye Aur Able Bait Par Huye 
Mazalim Ko Yaad Kar Je Log Matam Karein 


Mulla Husain Waayiz Kashfi Koi Sunni Nahin Tha Aur Us Ki Ye Kitab 
Rauzatus Shuhda Ek Ghair Motabar Kitab Hai Jis Mein Able Bait Ki 
Taraf Jhoote Qisse Kahaniyo Ko Mansoob Kiya Gaya Hai 


(5) Maidan -e- Karbala Mein Shadi 

Is Unwaan Ke Tehat In Baato Ko Zere Babas Laaya Gaya Hai : 

(a) Phir Se Rauzatush Shuhada Az Mulla Kashfi 

(b) Waqiya 

(c) Is Waqiye Ki Tehqeeq 

(d) Ek Mash'hoor Waqiye Ki Taraf Ishara 




(a) Phir Se Rauzatush Shuhada Az Mulla Kashfi 



Ye Waqiya Bhi Mulla Husain Kashfi Ki Rauzatush Shuhada Se Naqal 
Kar Rahe Main 


Ye Kitab Kuchh Muqarrireen Ke Nazdeek Motabar Maani Jaati Hai 
Halanki Haqeeqat Is Ke Bar Aks Hai 

Is Kitab Mein Jhoote Aur Manghadat Waqiyaat Bhare Fade Hain 

Waqiya -e- Karbala Par Urdu Zubaan Mein Likhi Jaane Waali Kitabo 
Mein Is Ke Hawale Dekhne Ko Milte Hain Balki Kuchh Ka To Asal 
Makhaz Hi Yahi Hai 


Ek Aur Waqiya Isi Kitab Se Zel Mein Naqal Kiya Jaata Hai Aur Is Par 
Baat Kama Un Tamam Ke Liye Kaafi Hoga Jin Ka Makhaz Ye Kitab Hai 


(b) Waqiya 

Mulla Husain Waayiz Kashfi Likhta Hai Ke Hazrate Qasim Ne Imam 
Hasan Ka Wasiyat Naama Imam Husain Ko Diya, Imam Husain Dekh 
Kar Rone Lage Phir Farmaya Ke Aye Qasim Ye Tere Liye Tere Abba 
Jaan Ki Wasiyat Hai Aur Main Ise Poora Kama Chahta Hoon 

Imam Husain Kheme Ke Andar Gaye Aur Apne Bhaiyo Hazrate Abbas 
Aur Hazrate Aun Ko Bula Kar Janabe Qasim Ki Walida Se Farmaya Ke 
Wo Qasim Ko Naye Kapde Pehnayein Aur Apni Behan Hazrate Zainab 
Ko Farmaya Ke Mere Bhai Hasan Ke Kapdo Ka Sandooq Laao 

Sandooq Pesh Kiya Gaya To Aap Ne Use Khola Aur Us Mein Se Imam 
Hasan Ki Zirah Nikali Aur Apna Ek Qeemti Libaas Nikal Kar Imam 
Qasim Ko Pehnaya Aur Khoobsurat Dastaar Nikaal Kar Apne Haath Se 
Un Ke Sar Par Baandhi Aur Apni Saahibzadi Ka Haath Pakad Kar 
Farmaya Aye Qasim! Ye Tere Baap Ki Amanat Hai Jis Ne Tere Liye 
Wasiyat Ki Hai 

Imam Husain Ne Apni Saahibzadi Ka Nikah Hazrate Qasim Se Kar Diya 

Is Kitab Ka Tarjama Karne Waale Saayim Chishti Ne Is Riwayat Ke 
Baare Mein Likha Hai Ke Agar Ye Nikah Hua Tha To Imam Husain Ne 
Apne Bhai Ki Wasiyat Par Amal Kiya Hoga Warna In Halaat Mein Nikah 
Waghaira Ka Mamla Intehayi Namunasib Aur Ghair Mauzoo'n Main 


(297l/ 


(c) Is Waqiye Ki Tehqeeq 

Is Qisse Ke Baare Mein Imam -e- Able Sunnat, Aala Hazrat 
Rahimahullah Se Sawal Kiya Gaya Ke Hazrate Qasim Ki Shadi Maidan - 
e- Karbala Mein Hona Jis Bina Par Mehendi Nikali Jaati Hai, Able 
Sunnat Ke Nazdeek Saabit Hai Ya Nahin? 

Imam -e- Able Sunnat Ne Farmaya Ke Na Ye Shadi Saabit Hai Na Ye 
Mehendi Siwa Ikhtera Ikhterayi Ke Koi Cheez (Yaani Ye Banayi Huyi 
Baatein Hain) 

Hazrate Allama Muhammad Ali Naqshbandi Rahimahullah Likhte Hain 
Ke Ye Tamam Baatein Manghadat Aur Able Bait Par Bohtan -e- Azeem 
Hai 

Imam Husain Ki Do Saahibzadiya Thi'n Aur Waqiya -e- Karbala Se Pehle 
Dono Ki Shadi Ho Chuki Thi 




(d) Ek Mash'hoor Waqiye Ki Taraf Ishara 

Is Kitab Mein Aise Kayi Jhoote Qisse Maujood Hain Jin Mein Imam 
Muslim Bin Aqeel Ke Bachcho Ka Waqiya Bhi Shamil Hai Jis Ki 
Tehqeeq Aap Aage Mulahiza Farmayenge 



Imam Muslim Ke Bachho Ka Waqiya Itna Mash'hoor Hai Ke Chand 
Motabar Ulama Ne Bhi Apni Kutub Mein Bila Tehqeeq Ise Naqal Kar 
Diya Hai 

Is Waqiye Ko Baad Mein Laane Ki Wajah Ye Hai Ke Pehle Rauzatush 
Shuhada Naami Kitab Ki Haisiyat Qarayeen Par Waazeh Ho Jaaye Phir Is 
Waqiye Ki Tehqeeq Ko Samajhne Mein Aasani Hogi 


(6) Paani Band Hone Ke Baare Mein Ifraato Tafreet 

Is Unwaan Ke Tehat In Baato Ko Zere Bahas Laaya Gaya Hai : 

(a) Paani Band Hua Ya Nahin? 

(b) Dono Tarah Ki Riwayaat Aur Muqarrireen 

(c) Tarikh Ibne Kaseer Ki Riwayat Ke Duswi Muharram Ko Kheme Mein 
Paani Maujood Tha 

(d) Allama Shariful Haq Amjadi Ka Jawab 


(a) Paani Band Hua Ya Nahin? 

Agar Ye Kaha Jaaye Ke Maidan -e- Karbala Mein Dushmano Ki Taraf Se 
Paani Par Kisi Qism Ki Koi Pabandi Nahin Lagayi Gayi Thi To Riwayaat 
Ki Roo Se Ye Sahih Nahin Aur Agar Ye Kaha Jaaye Ke Teen Din Tak 
Able Bait Ke Khemo Mein Bilkul Paani Nahin Tha Jis Ki Wajah Se 
Bachho Ko Bhi Pyaas Ki Shiddat Se Do Chaar Hona Pada To Ye Bhi 
Durust Nahin Hai Kyunki Chand Riwayaat Se Is Ki Nafi Hoti Hai 

(b) Dono Tarah Ki Riwayaat Aur Muqarrireen 

Maidan -e- Karbala Mein Able Bait Par Paani Band Kiya Gaya Ya 
Nahin? Is Par Dono Tarah Ki Riwayaat Maujood Hain Lekin Bayaan Sirf 
Unhi Ko Kiya Jaata Hai Jis Se Logon Ko Rulaya Ja Sake 




1 


Kaha Jaata Hai Ke Teen Din Tak Able Bait Ke Kheme Mein Ek Boond 
Bhi Paani Nahin Tha Aur Musalsal Teen Din Tak Bachcho Se Le Kar 
Bado Tak Sab Pyase Rahe Aur Kuchh Muqarrireen To Is Se Bhi Aage 
Badh Jaate Main Aur Paanch Muharram Se Hi Paani Band Kar Dete Main 
Taaki Waqiya Mazeed Dardnak Ho Jaaye 


(c) Tarikh Ibne Kaseer Ki Riwayat Ke Duswi Muharram Ko Kheme Mein 
Paani Maujood Tha 

Tarikh Ibne Kaseer Mein Ek Riwayat Kuchh Yun Hai Ke Daswi 
Muharram Ko Imam Husain Radiallaho Ta'ala Anho Ne Ghusl Earmaya 
Aur Khushbu Lagayi Aur Baaz Dusre Saathiyo Ne Bhi Ghusl Earmaya 

Is Riwayat Ko Muqarrireen Haath Bhi Nahin Lagate Kyunki Agar Ise 
Bayaan Kar Diya To Phir Logon Ko Rulane Ka Dhanda Chaupat Ho 
Jayega, Phir Kis Moonh Se Kaha Jayega Ke Teen Din Tak Able Bait Ke 
Khemo Mein Ek Boond Bhi Paani Nahin Tha 


(d) Allama Shariful Haq Amjadi Ka Jawab 

Khalifa -e- Huzoor Muftiye Aazam -e- Hind, Shaarahe Bukhari, Hazrate 
Allama Mufti Shariful Haque Amjadi Rahimahullah Se Sawal Kiya Gaya 
Ke Kya Imam Husain Ne Aashura Ki Subah Ko Ghusl Earmaya Tha? Kya 
Ye Riwayat Sahib Hai? Agar Sahib Hai To Phir Khud Ulama -e- Able 
Sunnat Jo Bayaan Karte Hain Ke Teen Din Tak Hazrate Imam Husain 
Aur Unke Rufaqa Par Paani Band Kiya Gaya, Yahan Tak Ke Bachche 
Pyaas Se Bilakte Rahe 


Aap Rahimahullah Jawaban Likhte Hain Ke Ye Riwayat Tarikh Ki Kitabo 
Mein Maujood Hai, Maslan Bidaya Nihaya Mein Hai : 






"Us Ke Baad Imam Husain Kheme Mein Gaye Aur Us Mein Ja Kar 
Ghusl Farmaya Aur Hadtaal Istemal Farmayi Aur Bahut Zyada Mushk 
Jism Par Mali, Un Ke Baad Baaz Rufaqa Bhi Kheme Mein Gaye Aur 
Unhone Bhi Aisa Hi Kiya" 


Aur Isi Mein Ek Safha Pehle Ye Bhi Hai : 

^LvJl UwmAkO 

"Hazrate Zainab Behosh Ho Kar Gir Padi'n, Hazrate Imam Husain Un Ke 
Qareeb Gaye Aur Un Ke Chehre Par Paani Chhidka" 

(l77(/^fe0 

Shaarahe Bukhari Rahimahullah Mazeed Likhte Hain Ke Ye Dusri 
Riwayat Tabri Mein Bhi Hai Hatta Ke Rafziyo Ki Bhi Baaz Kitabo Mein 
(Maujood) Hai 

Humare Yahan Shiyo Ne Ek Dafa Nuqqan Miya Ko Bulaya Tha Jo 
Mujtahid Bhi The Aur Bahut Paaye Ke Khateeb Bhi, Unhone Ye Riwayat 
Apni Taqreer Mein Bayaan Ki Jis Par Jahilo Ne Bahut Shor Machaya, Un 
Ko Gaaliya Dee'n, Ek Jahil Ne To Yahan Tak Keh Diya Ke Agar Aise Do 

Ek Waayiz (Muqarrir) Aa Gaye To Humara Mazhab.Mein Mil 

Jayega (Khali Jagah Mein Ghaliban Koi Gaali Hogi) 


(Phir Dono Tarah Ki Riwayaat Ke Mutalliq Likhte Hain Ke) Ye Sahih Hai 
Ke 7 Muharram Se Ibne Ziyaad Ke Hukm Se Nehre Furaat Par Pehra 
Baitha Diya Gaya Tha Ke Hazrate Imam Aali Maqam Ke Log Paani Na 
Le Paayein Magar Ye Bhi Riwayat Hai Ke Is Pehre Ke Bawajood Hazrate 
Abbas Kuchh Logon Ko Le Kar Kisi Na Kisi Tarah Se Paani Laaya Karte 
The Lekin Shahadat Ke Zakireen (Humare Muqarrireen) Aab Bandi 




(Yaani Paani Band Hone) Ki Riwayat Ko Jis Tarah Bayaan Karte Main 
Agar Na Bayaan Karein To Mehfil Ka Rang Nahin Jamega 


Is Riwayat Mein Aur Waqte Shahadat Hazrate Ali Akbar Wa Hazrate Ali 
Asghar Ka Pyaas Se Jo Haal Mazkoor Hai Munafaat (Tazaad) Nahin 

Ho Sakta Hai Ke Subah Ko Paani Is Miqdaar Mein Raha Ho Ke Sab Ne 
Ghusl Kar Liya Phir Paani Khatm Ho Gaya Aur Jung Shuru Ho Jaane Ki 
Wajah Se Furaat Ke Pehre Daaro Ne Zyada Sakhti Kar Di Ho, Is Ki 
Tayeed Is Se Bhi Ho Rahi Hai Ke Hazrate Abbas Furaat Se Mashk Bhar 
Kar Paani La Rahe The Ke Shaheed Huye 

Humein Is Par Israar Nahin Ke Ye Riwayat Sahih Hai Magar Main Qatayi 
Hukm Bhi Nahin De Sakta Ke Ye Riwayat Ghalat Hai 

Tarikhi Waqiyaat Jazbaat Se Nahin Jaanche Jaate, Haqaiq Aur Riwayaat 
Ki Bunyad Par Jaanche Jaate Hain 

(69 ‘68o-a ‘2^ ^ -jLa) 

Khulasa : 

Paani Band Hone Waali Sirf Ek Taraf Ki Riwayat Ko Bayaan Kama Aur 
Ye Kehna Ke Teen Din Tak Able Bait Ke Khemo Mein Ek Boond Paani 
Nahin Tha, Is Se Waazeh Hai Ke Maqsad Sirf Logon Ko Rulana Aur 
Mehfil Mein Rang Jamana Hai 

Apne Matlab Ki Riwayaat Mein Namak Mirch Laga Kar Bayaan Kama 
Aur Dusri Riwayaat Ko Hadap Jaana, Ye Kahan Ka Insaaf Hai? 

Ab Raha Ye Sawal Ke Humein Kya Samajhna Chahiye To Is Ka Jawab 
Aap Padh Chuke Hain 

(7) Dus Muharram Ki Raat 

Is Unwaan Ke Tehat In Baato Ko Zere Bahas Laaya Gaya Hai : 

(a) Ye Waqiya Kaafi Mash'hoor Hai 



CHAN'D 



(b) Waqiya 



(c) Allama Mufti Shariful Haque Amjadi Rahimahullah Ka Jawab 


(a) Ye Waqiya Kaafi Mash'hoor Hai 

Ye Waqiya Bhi Awaam Mein Kaafi Mash'hoor Hai 

Kuchh Muqarrireen Ise Bade Shauq Se Bayaan Karte Main Aur Dekha 
Gaya Hai Ke Is Waqiye Ko Sun Kar Rona Dhona Bhi Khoob Hota Hai 

Khutbaat Ki Ek Do Kutub Mein Ye Waqiya Maujood Hai Jo Ke Bila 
Tehqeeq Mahaz Naqal Kar Diya Gaya Hai 


(b) Waqiya 

Dus Muharramul Haraam Ki Raat Hai., Maidan -e- Karbala Hai., 

Raat Ka Pehla Hissa Hai., Able Bait Quraan Ki Tilawat Mein Masroof 

Hain., Hazrate Sakina Ne Jab Sab Ko Quraan Padhte Dekha To 

Machal Gayee'n Aur Apne Walid Imam Husain Ke Paas Ja Kar Kehne 
Lagee'n Ke Abba Jaan Mujhe Bhi Quraan Shareef Padhaiye 

Chunanche Paani Na Hone Ki Wajah Se Tayammum Karwa Ke "Auzu 
Billah" Aur "Bismillah" Padha Aur Phir Zaaro Qataar Rone Lage! 

Jab Wajah Puchhi Gayi To Imam Husain Ne Farmaya Ke Quraan Shuru 
To Maine Karwa Diya Hai Lekin Ye Soch Kar Ro Raha Hoon Ke Khatm 
Kaun Karwayega 


Ye Waqiya Shayad Hum Achhi Tarah Se Likh Nahin Paaye Lekin 
Humare Muqarrireen Bahut Achche Tariqe Se Ise Bayaan Karte Hain, 
Khoob Rote Hain Aur Bechari Awaam Bhi Apne Aansuo Ko Rok Nahin 
Paati, Aur Roke Bhi Kaise Ke Waqiye Mein Dard Hi Itna Hai 







(c) Allama Mufti Shariful Haque Amjadi Rahimahullah Ka Jawab : 

Is Dardnaak Qisse Ke Baare Mein Hazrate Allama Mufti Shariful Haque 
Amjadi Rahimahullah Likhte Main Ke Jis Kazzab Aur Jaal Saaz Muqarrir 
Ne Ise Bayaan Kiya Us Se Puchha Jaaye Ke Us Ne Kahan Dekha 

Awaam Bhi Aise Phakad Baaz Aur Charb Zubaan Muqarrir Ko Sar Par 
Bithati Hai, Moonh Maangi Fees Deti Hai, Us Ke Muqabil Ulama Ko 
Ghaas Tak Nahin Daalti, Aakhir In Jaal Saazo Ki Islah Kaise Hogi? 

Is Riwayat Ko Bayaan Karne Waala Jaal Saaz Muqarrir Agar Zinda Hai 
To Us Se Puchha Jaaye Ke Turn Ne Ye Riwayat Kahan Dekhi Hai? 

Ye Riwayat Manghadat Aur Jhoot Hai Aur Is Ko Bayaan Karne Waala 
Muqarrir., Bahut Ho Gaya, Ab Hum Kya Kahein 

(8) Marajal Bahrain Aur A1 Lulu Wal Marjaan 

Waqiya -e- Karbala Aur Able Bait Ki Fazeelat Bayaan Karte Huye Ye Bhi 
Bayaan Kiya Jaata Hai Ke Quraane Majeed Mein Mazkoor Marajal 
Bahrain Aur A1 Lulu Wal Marjaam Se Muraad Able Bait Hai Halanki Ye 
Tafseer Able Sunnat Ke Nazdeek Durust Nahin 

Is Par Mukhtasar Si Tehreer Yahan Shamil Ki Jaati Hai Mulahiza 
Farmayein : 

Kuchh Naya Hona Chahiye, Is Chakkar Mein Baaz Muqarrireen Jo Paate 
Hain Bayaan Kar Dete Hain, Ye Bhi Nahin Dekhte Ke Jo Hum Bayaan 
Kar Rahe Hain Wo Kis Had Tak Durust Hai 

Baaz Log Quran -e- Paak Ki Surah -e- Rahman Mein Warid Huye Lafz 
"Marajal Bahrain" Se Hazrate Ali Aur Hazrate Fatima Muraad Lete Hain 
Aur "A1 Lulu Wal Marjaan" Se Hasanain Kareemain Ko Muraad Lete 
Hain Halanki Ye Sahib Nahin Hai 




Shaykhul Hadees, Hazrate Allama Ghulam Rasool Qasmi Likhte Main : 

Allama Jalaluddin Suyooti Rahimahullah Farmate Main Ke Ye Jahilana 
Taweel Hai Jo Shiyo Ne Ki Hai 

( 180 ^/ 

Mulla Ali Qaari Rahimahullah Ne Likha Hai Ke "Marajal Bahrain" Aur 
"A1 Lulu Wal Marjaan" Ki Ye Taweel Shia Jaise Jahil Aur Ahmaq Logon 
Ka Kaam Hai 


(292(/d6^5bV) 

Allama Ibne Taimiya Ne Likha Hai Ke Ye Tafseer Shiyo Ne Ghadi Hai 

Allama Ghulam Rasool Qasmi Ek Dusre Maqam Par Likhte Hain : 

Is Taweel Ke Baare Mein Ulama Ne Saaf Likha Hai Ke Ye Jahilo Aur 
Ahmaqo Ki Taweel Hai Jaise Rawafiz 


Ye Taweel Kuchh Kitabo Mein Bhi Dekhne Ko Milti Hai 

Shaheed Ibne Shaheed Naami Kitab Mein Is Ka Milna Koi Badi Baat 
Nahin Lekin Chand Motabar Ulama Ne Bhi Ise Fazail -e- Able Bait Ke 
Ziman Mein Naqal Kar Diya Hai Jo Ke Ek Khata Hai 

Yaqeenan Un Se Aisa Adam -e- Tawajjoh Ki Wajah Se Hua Hai Lekin 
Ab Jab Maloom Ho Jaaye To Phir Ise Bayaan Kama Jahalat Ke Siwa 
Kuchh Nahin Hai 

(9) Tarikhul Khulafa Mein Maujood Ek Riwayat 


Is Unwaan Ke Tehat In Baato Ko Zere Bahas Laaya Gaya Hai : 

(a) Motabar Kutub Mein Jhooti Riwayaat Ka Imkaan 

(b) Tarikhul Khulafa Mein Ek Riwayat 

(c) Allama Mufti Shariful Haque Amjadi Ka Jawab 

(d) Ye Jaan Lein 


(a) Motabar Kutub Mein Jhooti Riwayaat Ka Imkaan 

Aisa Nahin Hai Ke Sirf Ghair Motabar Kutub Mein Hi Jhooti Riwayaat 
Hoti Hain Ya Jin Kutub Mein Jhooti Riwayaat Ho Wo Ghair Motabar 
Hoti Hain Balki Motabar Kutub Mein Bhi Jhooti Riwayaat Ka Imkaan 
Hota Hai Aur Isse Kitab Ke Motabar Hone Par Harf Nahin Aata 


Imam Suyooti Rahimahullahu Ta'ala Ki Kitab Tarikhul Khulafa Badi 
Mash'hoor Kitab Hai Aur Is Se Hum Ek Aisi Riwayat Naqal Kar Rahe 
Hain Jise Koi Bhi Able Bait Se Muhabbat Rakhne Waala Shakhs Qabool 
Nahin Kar Sakta Aur Isse Ye Batana Maqsood Hai Ke Motabar Kutub 
Mein Bhi Jhooti Riwayaat Ho Sakti Hain 


(b) Tarikhul Khulafa Mein Ek Riwayat 

Aksar Dekha Gaya Hai Ke Jab Kisi Waqiye Ko Dalail Ke Saath Jhoota 
Kaha Jaata Hai To Baaz Padhe Likhe Log Bhi Is Baat Ki Ratt Lagana 
Shuru Kar Dete Hain Ke Dekhein Eulaan Eulaan Ne Likha Hai Lihaza 
Jhoot Nahin Ho Sakta 




Aise Log Ya To Musannif Ko Masoom Qaraar Dena Chahte Main Ya Us 
Kitab Ko Quraan Ka Darja Dena Chahte Main Ke Khata Ki Gunjaish Hi 
Nahin Hai 


Agar Aisa Nahin Chahte To Phir Ye La Ilmi Hai Ke Kisi Kitab Mein 
Maujood Har Baat Ko Sahih Maan Lete Hain Aur Jab Dalail Ke Saath Us 
Ki Haqeeqat Batayi Jaaye To Qabool Nahin Karte 


Jo Aisa Kehte Hain Ke Fulaan Fulaan Waqiya Fulaan Motabar Kutub 
Mein Maujood Hai Lihaza Jhoota Nahin Ho Sakta To Chalein Thodi Der 
Ke Liye Maan Lete Hain Ke Motabar Kutub Mein Jhooti Riwayaat Nahin 
Ho Sakti Lekin Ab Aap Is Riwayat Ka Kya Jawab Denge Jo Imam 
Suyooti Rahimahullahu Ta'ala Ki Kitab Tarikhul Khulafa Mein Maujood 
Hai : 

"Jab Imam Husain Ko Hathyaro Ne Gher Liya To Imam Ne Un Par Sulah 
Pesh Ki Aur Lautne Ki Khwahish Ki Aur Yazeed Ke Paas Jaane Ki Taaki 
Apna Haath Us Ke Haath Par De Dein" 


(c) Allama Mufti Shariful Haque Amjadi Ka Jawab : 

Is Riwayat Ke Mutalliq Hazrate Allama Mufti Shariful Haque Amjadi 
Rahimahullah Farmate Hain Ke Ye Riwayat Jaal Aur Kizb Hai Aur Ye 
Baat Dushmano Ne Udayi Hai 


(d) Ye Jaan Lein : 

Jaan Lijiye Ke Quraan -e- Majeed Ke Ilawa Koi Aisi Kitab Nahin Jis 
Mein Ghalatiyo Ka Imkaan Na Ho 



Kitabein Likhne Waale Insan Hi The Lihaza Un Se Bhi Ghalatiya Ho 
Sakti Hain, Ye Koi Zaroori Nahin Ke Kisi Motabar Kitab Mein Maujood 
Ek Ek Lafz Motabar Aur Mustanad Ho 

Agar Aisa Hai To Phir Sihah Sitta Ke Baare Mein Kya Khayaal Hai, Ye 
To Motabar Kitabein Hain Lekin In Mein Bhi Mauzu Riwayaat Maujood 
Hain 


(10) Imam Muslim Bin Aqeel Ke Bachcho Ka Jhoota Waqiya 

Is Unwaan Ke Tehat In Baato Ko Zere Bahas Laaya Gaya Hai : 

(a) Is Mein Kuchh Khaas Hai 

(b) Asal Makhaz Kya Hai? 

(c) Teen Qism Ki Kutub 

(d) Imam Muslim Bin Aqeel Ke Bachhe Tarikh Ke Aayine Mein 

(e) Ek Baar Phir Se Bahas 

(f) Khulasa 


(a) Is Mein Kuchh Khaas Hai : 

Ye Waqiya Dusro Se Khaas Hai Lihaza Is Par Tafseeli Guftagu Ki Jayegi 

Khaas Hone Ki Pehli Wajah Ye Hai Ke Urdu Zubaan Mein Waqiya -e- 
Karbala Par Jitni Kitabein Likhi Gayi Hain Taqreeban Sab Mein Ye 
Waqiya Naqal Kiya Gaya Hai Yahan Tak Ke Kuchh Motabar Ulama Ne 
Bhi Ise Naqal Kar Diya Hai 

Kitabo Mein Hone Ke Saath Saath Ise Kasrat Se Taqreero Mein Bayaan 
Bhi Kiya Jaata Hai Lihaza Beshtar Log Is Waqiye Se Waqif Hain 



Guzashta Unwanaat Ke Tehat Humne Aisi Kayi Baatein Bayaan Ki Main 
Jin Ko Saamne Rakh Kar Aap Is Waqiye Ki Haqeeqat Ko Samajh 
Sakenge 

Is Waqiye Par Aaghaz Mein Guftagu Na Karne Ka Yahi Maqsad Tha Ke 
Pehle Kuchh Ishare De Diye Jaayein Phir Asal Ki Taraf Chala Jaaye 


(b) Asal Makhaz Kya Hai? 

Waqiya -e- Karbala Mein Jo Qisse Kahaniya Dakhil Ho Gayee'n Ya Jin 
Manghadat Waqiyaat Ko Waqiya -e- Karbala Ke Saath Joda Gaya Un 
Mein Se Imam Muslim Bin Aqeel Ke Bachcho Ka Waqiya Bahut 
Mash'hoor Hai 

Is Waqiye Ko Itni Shohrat Haasil Huyi Ke Urdu Zubaan Mein Waqiya -e- 
Karbala Par Likhi Jaane Waali Taqreeban Har Kitab Mein Ye Maujood 
Hai, Yahan Tak Ke Baaz Motabar Musannifeen Ne Bhi Apni Kitabo 
Mein Ise Naqal Kiya Hai 


Jin Kitabo Mein Ye Waqiya Likha Gaya Hai, Un Ki Tadaad 100 Ke 
Qareeb Hai 

Ye Tamam Kutub Waqiya -e- Karbala Ke Pesh Aane Ke Saikdo Balki 
Hazaar Saal Baad Likhi Gayi Hain To Zaahir Si Baat Hai Ke Likhne 
Waalo Ne Kahin Se Akhaz Kiya Hoga Aur Wo Makhaz (Source) Hi 
Humein Haqeeqat Bata Sakta Hai Lihaza Ab Humein Ye Dekhna Hoga 
Ke Is Ka Asal Makhaz Kya Hai? 


(c) Teen Qism Ki Kutub 

Wo Tamam Kutub Jin Mein Ye Waqiya Darj Hai, Unhein Hum Teen 
Hisso Mein Baant Sakte Hain 



Pehli To Wo Kitabein Main Jin Mein Kisi Kitab Ka Hawala Nahin Hai, 
Bas Waqiya Maujood Hai, 

Dusri Wo Main Jin Mein Maazi Qareeb Mein Likhi Jaane Waali Kisi 
Kitab Ka Hawala Diya Gaya Hai, 

Aur Teesri Wo Hain Jin Mein Ek Aise Makhaz Ka Zikr Kiya Gaya Hai Jo 
Is Waqiye Ka Asal Markaz Hai 

Pehli Do Qismo Ko Alag Karte Hain Kyunki Wo Asal Makhaz Tak 
Muawin Nahin Ban Saktee'n 

Ab Jo Teesri Qism Ki Kitabein Hain Un Mein Jis Makhaz Ka Zikr Hai 
Wo "Rauzatus Shuhda" Naami Kitab Hai 

Ye Kitab Farsi Zubaan Mein Hai Aur Musannif Ka Naam Mulla Husain 
Bin Ali Kashfi Hai Jis Ka Inteqal 910 Hijri Mein Hua, Yahi Wo Sab Se 
Pehla Shakhs Hai Jis Ne Is Manghadat Qisse Ko Bayaan Kiya Hai Warna 
Kutub -e- Tarikh Mein Is Ka Koi Naamo Nishan Nahin Tha 

Ek Shia Mirza Taqi Lisaan Ne Bhi Is Baat Ka Etiraaf Kiya Hai Ke Sab Se 
Pehle Imam Muslim Ke Bachcho Ki Shahadat Ka Waqiya "Rauzatus 
Shuhda" Mein Bayaan Kiya Gaya Hai Aur Pehle Moarrikheen Mein Sirf 
Aasim Koofi Ne Bachcho Ka Tazkira Kiya Hai Wo Bhi Naam Liye 
Baghair Aur Shahadat Ka Koi Zikr Nahin Kiya 

Mirza Taqi Ne Ek Kitab Ke Hawale Se Ye Tak Likha Hai Ke Imam 
Husain Ki Shahadat Ke Baad Jab Able Bait Ko Qaidi Bana Kar Laaya 
Gaya To Imam Muslim Ke Chhote Saahibzade Un Ke Saath Qaidi The 

Is Waqiye Ke Silsile Mein "Rauzatus Shuhda" Pehli Kitab Hai 

Is Kitab Aur Saahib -e- Kitab Par Hum Tafseel Se Kalaam Karenge Lekin 
Us Se Pehle Tarikh Ki Raushni Mein Is Waqiye Ki Haqeeqat Ko 
Mulahiza Farmayein Jise Muhaqqiq -e- Able Sunnat, Hazrat Allama 
Muhammad Ali Naqshbandi Rahimahullah Ne Bayaan Kiya Hai 



(d) Imam Muslim Bin Aqeel Ke Bachhe Tarikh Ke Aayine Mein 

Allama Ibne Aseer Jazari Likhte Main Ke Imam Muslim Bin Aqeel (Jab 
Koofa Ki Taraf Rawana Huye To Pehle) Madine Mein Rasoolullah ^ Ki 
Masjid Mein Gaye Aur Namaz Ada Karne Ke Baad Do Raasta Batane 
Waalo Ko Ujrat Par Le Kar Un Ke Saath (Jaanib -e- Koofa) Chal Pade 

Raaste Mein Sab Ko Bahut Zyada Pyaas Lagi Jis Ki Wajah Se Wo Dono 
Mar Gaye Aur Marte Waqt Imam Muslim Ko Paani Ka Raasta Bata Gaye 

Ye Aisi Kitab Ka Hawala Hai Jise Shia Wa Sunni Dono Motabar Jaante 
Main 

Is Mein Imam Muslim Ke Bachcho Ka Kahin Koi Zikr Nahin Hai, Imam 
Muslim Ka Madine Jaana, Raaste Mein Pyaas Lagna, Dono Raasta 
Batane Waalo Ki Maut Ho Jaana, Is Poore Waqiye Mein Imam Muslim 
Ka Bachcho Ko Saath Le Jaana Mazkoor Nahin Hai 

Agar Bachche Saath The To Kahin To Zikr Hona Chahiye Tha? 
Khusoosan Pyaas Ke Waqt Un Ki Haalat Ka Zikr Hona Chahiye Tha 

Allama Ibne Khaldoon, Allama Ibne Kaseer Aur Tabri Ne Bhi Imam 
Muslim Bin Aqeel Ke Bachcho Ka Zikr Nahin Kiya Halanki Madina 
Jaane, Raasta Batane Waalo Ko Saath Lene Aur Pyaas Ki Shiddat Se 
Inteqal Kar Jaane Ka Tazkira Kiya Hai 

Kutub -e- Tarikh Mein Imam Muslim Ka Apne Bachcho Ko Saath Le 
Jaana Hi Saabit Nahin Hai 

Is Ke Ilawa Shiyo Ki Motabar Kutub Mein Bhi Is Ka Suboot Nahin Hai 



Shiyo Ki Sab Se Badi Aur Zakheem Kitab "Biharul Anwaar" Jo 110 Jildo 
Par Mushtamil Hai, Us Mein Bhi Imam Muslim Bin Aqeel Aur Raasta 
Batane Waalo Ka To Zikr Hai Lekin Bachcho Ka Koi Tazkira Nahin Hai 


Tarikh Ki Deegar Kitabo Mein Bhi Imam Muslim Ke Bachcho Ka Koi 
Zikr Nahin Hai Jis Se Saaf Zaahir Hota Hai Ke Ye Qissa Jo Humare 
Darmiyan Mash'hoor Hai Mahaz Ek Afsana Hai Jise Rone Rulane Ke 
Liye Ghada Gaya Hai 

Jo Dalail Pesh Kiye Gaye Wo Is Waqiye Ki Tardeed Ke Liye Kaafi Hain 
Aur In Ke Ilawa Imam Muslim Ki Wasiyat Bhi Qabil -e- Ghaur Hai Jis Ka 
Zikr Sunni Wa Shia Dono Taraf Ki Kutub Mein Maujood Hai, 

Chunanche Imam Muslim Ne Shaheed Hone Se Pehle Chand Wasiyatein 
Farmayi Aur Wo Ye Teen Hain : 

(1) Is Shehar (Koofa) Mein Jo Mera Qarz Hai Use Ada Kar Diya Jaaye 

(2) Shahadat Ke Baad Mere Jism Ko Zameen Mein Dafn Kar Diya Jaaye 

(3) Kisi Ko Bhej Kar Imam Husain Ko Waapas Jaane Ka Paigham De 
Diya Jaaye 






Yahan Ghaur Karne Ki Baat Ye Hai Ke Jab Imam Muslim Apne Qarz 
Aur Apne Jism Je Liye Wasiyat Kar Rahe Main To Phir Apne Bachcho 
Ko Raise Bhool Gaye? 


Imam Muslim Bin Aqeel Ki Wasiyat Mein Ye Baat Zaroor Maujood Honi 
Chahiye Thi Ke Mere Bachcho Ko Fulaa'n Jagah Pahuncha Diya Jaaye 
Lekin Aisa Kuchh Bhi Nahin Hai, Beshak Imam Muslim Apne Bachcho 
Se Muhabbat Karte The To Aisa Raise Ho Sakta Hai Ke Aap Unhein 
Bhool Jaayein? 

Mazkoora Tamam Baato Se Ye Saabit Hota Hai Ke Imam Muslim Ka 
Apne Bachcho Ko Koofa Le Jaana, Un Bachcho Ka Yahan Se Wahan 
Bhatakna Aur Shaheed Kar Diya Jaana Sab Qisse Kahaniya Be Asal Wa 
Manghadat Hain 


Is Qisse Ko Sab Se Pehle Mulla Husain Waayiz Kashfi Ne Rauzatus 
Shuhda Mein Likha Hai Aur Aap Ko Shayad Ye Baat Kadwi Lage Lekin 
Sach Yahi Hai Ke Mulla Husain Kashfi Sunni Nahin Balki Able Tashayyu 
Tha, Ye Aur Is Ki Kitab Able Sunnat Ke Nazdeek Koi Hujjat Nahin 


(e) Ek Baar Phir Se Babas 

Sunni Wa Shiya, Dono Taraf Ki Kutub -e- Tawarikh Mein Imam Muslim 
Bin Aqeel Ke Bachcho Ke Is Qisse Ka Kahin Koi Tazkira Nahin Hai 

Dusri Baat Jo Qabil -e- Ghaur Hai Wo Ye Ke Dono Taraf Ki Kitabo Mein 
Ye Likha Hai Ke Imam Muslim Jab Koofa Ki Janib Rawana Huye To 
Raaste Mein Pyaas Ki Shiddat Se Aap Ke Do Saathiyo Ki Maut Ho Gayi 
Jo Aap Ko Raasta Batane Waale The 

A1 Kaamil, A1 Bidaya, Tabri, Khaldoon, Biharul Anwaar Waghaira Mein 
Imam Muslim Ke Halaat Darj Hain Lekin Bachcho Ka Naam Tak Nahin 
Hai 




Jab Pyaas Ki Shiddat Se Do Saathiyo Ki Maut Ho Gayi To Bachcho Ka 
Kya Hua, Is Ka Koi Tazkira Nahin Milta Jis Se Maloom Hota Hai Ke 
Imam Muslim Ka Apne Bachcho Ko Koofa Le Jaana Hi Saabit Nahin Hai 


Is Qisse Ko Sab Se Pehle Bayaan Karne Waala Mulla Husain Kashfi Ek 
Aisa Ghair Motabar Shakhs Hai Jis Ne Kayi Manghadat Waqiyaat Ko 
Apni Kitabo Mein Naqal Kiya Hai 

Is Ki Kitab Rauzatus Shuhda Mein Sirf Yahi Nahin Balki Kayi Jhoote 
Qisse Maujood Hain 

Imam Muslim Bin Aqeel Ke Bachcho Ke Qisse Ko Sirf Rauzatus Shuhda 
Mein Hone Ki Wajah Se Kisi Tarah Qabool Nahin Kiya Ja Sakta Kyunki 
Kutub -e- Tawarikh Mein Is Ka Naamo Nishan Tak Nahin Hai Balki Ulta 
Is Ki Nafi Maujood Hai 


Ab Raha Ye Sawal Ke Jin Motabar Ulama Ne Ise Apni Kitabo Mein 
Naqal Kiya Hai Un Ka Kya? Ise Aasani Se Yun Samjhein Ke Ek Shakhs 
Ne Koi Baat Kahi Phir Kisi Dusre Shakhs Ne Us Baat Ko Aage Bayaan 
Kiya Phir Us Par Bharosa Kar Ke Teesre Shakhs Ne Bhi Aage Badha 

Diya Phir Chauthe, Paanchwein.Is Tarah Saikdo Logon Ne Use Ek 

Dusre Par Etimaad Kar Ke Bayaan Kar Diya Aur Wo Baat Kaafi 
Mash'hoor Ho Gayi Lekin Yahan Ghaur Karein Ke Agar Pehle Shakhs Ki 
Baat Ghalat Thi To Kya Ab Un Saikdo Logon Ke Bayaan Karne Ki 
Wajah Se Qabool Kar Li Jayegi? Hargiz Nahin Kyunki Un Saikdo Ke 
Sahih Ya Ghalat Hone Ka Daaromadar Us Pehle Shakhs Par Hai Lihaza 
Agar Pehla Sahih Hai To Saikdo Log Bhi Sahih Qaraar Diye Jayenge Aur 
Agar Pehla Ghalat Hai To Wo Baat Ghalat Hi Rahegi 

Isi Tarah Imam Muslim Bin Aqeel Ke Bachcho Ke Qisse Ko Sab Se Pehle 
Likhne Waala Shakhs Hi Jhoota Hai To Phir Baat Khatm Ho Jaati Hai 

Shiyo Mein Se Baaz Ne Bhi Ye Baat Tasleem Ki Hai Ke Kutub -e- 
Tawarikh Mein Is Qisse Ka Koi Zikr Nahin Milta Aur Agar Chand Kitabo 




Mein Hai Bhi To Ye Hai Ke Imam Husain Ki Shahadat Ke Baad Imam 
Muslim Ke Chhote Bete Qaid Mein The 

Shiyo Ne Ye Bhi Likha Hai Ke Sab Se Pehle Ise Bayaan Karne Waala 
Mulla Husain Kashfi Hai Aur Jhoote Qisse Kahaniyo Ko Bayaan Kama Is 
Ka Manpasand Tariqa Hai 

Is Qisse Ko Sahih Kehne Ka Matlab Hai Kayi Jhoote Qisso Ko Qabool 
Karne Ka Darwaza Kholna Kyunki Rauzatus Shuhda Mein Aur Bhi Kayi 
Afsaane Maujood Hain Jin Mein Se Chand Hum Guzashta Unwanaat Ke 
Tehat Naqal Kar Chuke Hain 

Khulasa : 

Imam Muslim Bin Aqeel Ke Baccho Ka Waqiya Kutube Tareekh Mein 
Maujood Nahi Hai. 

Kutube Tareekh Mein Jo Kuchh Maujood Hai Is Waqiye Ki Nafi Karta 
Hai. 

Is Waqiye Ko Ghadne Waala Mulla Hussain Waiz Kashifi Hai. 

Shiyo Ne Bhi Aitaraf Kiya Hai Ke Ye Waqiya Mulla Hussain Waiz 
Kashifi Ne Sab Se Pehle Likha Hai. 

Mulla Hussain Khashifi Ne Kayi Jhute Waqiyat Bayaan Kiye Hain 

Uski Kitab Rauzatus Shuhada Mein Maujood Waqiyat Ka Aitabar Nahi 
Kiya Ja Sakta Hai. 

Chand Kutub Mein Imam Muslim Bin Aqeel Ke Saahibzade Ka Qaid 
Mein Hone Ka Zikr Milta Hai Jis Se Is Waqiye Ki Mazeed Nahi Ho Jaati 
Hai. 

Mutakhireen Ne Ise Bila Tehqeeq Naql Kar Diya Aur Iski Wajah Se 
Dusre Par Aitemad Aur Saath Mein Waqiye Ki Shohrat Thi Lehaza In 
Par Ilzam Nahi Lekin Ab Ise Sahi Qarar Dena Durust Nahi Hai. Mulla 
Hussain Khashifi Aur Uski Kitab Rauzatus Shuhada Ke Mutaliq Kuchh 
Batein Aage Bayaan Ki Jayengi 



(11) Imam Husain Ka Ghoda Zuljanah 


Is Unwan Ke Tehat In Baato Ko Zere Bahas Laaya Gaya Hai : 

(a) Ek Baar Phir Rauzatush Shuhada 

(b) Waqiya 

(c) Ye Farzi Aur Manghadat Hai 

(d) Maidane Karbala Mein Ghoda? 

(a) Ek Baar Phir Rauzatush Shuhada 

Jo Kuchh Abhi Tak Likha Gaya Usse Ye Baat Bilkul Waazeh Ho Jaati 
JainKe Rauzatush Shuhada Ek Ghair Motabar Kitab Hai Jis Mein Jhoote 
Qisse Kahaniyo Ki Bharmaar Hai 

Is Ka Musannif Mulla Husain Kashfi Aise Waqiyaat Ghadne Mein 
Maahir Hai Jinse Maatam Ko Farogh Diya Ja Sake 

Mausoof Agar Chahein To Imam Zainul Aabideen Ki Mulaqat Hazrate 
Abdullah Bin Mubarak Rahimahullahu Ta'ala Se Karwa Dete Hain, 
Maidan -e- Karbala Mein Shadi Karwa Dete Hain, Imam Muslim Ke 
Bachho Par Aisa Afsana Likh Dete Hain Ke Is Ki Asal Kahin Nahin Milti, 
Inhi Waqiyaat Mein Se Ek Imam Husain Ke Ghode Zuljanah Ka Waqiya 
Hai 

(b) Waqiya 

Mulla Husain Kashfi Likhta Hai Ke Imam Husain Ki Shahadat Ke Baad 
Aap Ka Ghoda Zuljanah Beqarar Ho Kar Chaaro Taraf Bhagne Laga Phir 
Kuchh Der Baad Waapas Aa Kar Us Ne Apni Peshani Ke Baal Khoon Se 
Tar Kiye Aur Apni Aankho Se Aansu Bahata Hua Kheme Ki Taraf Laut 
Aaya 



Jab Able Bait Ne Dekha To Unhone Faryaad Karte Huye Ghode Se 
Farmaya Ke Aye Zuljanah Tu Ne Imam Ke Saath Kya Kiya? Tu Unhein 
Saath Le Kar Gaya Tha Waapas Kyun Nahin Laaya? Aakhir Tu Kis Oil 
Ke Saath Unhein Dushmano Ke Beech Chhod Aaya Hai? 

Able Bait Noha Kar Rahe The Aur Zuljanah Gardan Jhukaye Ro Raha 
Tha Aur Apne Chehre Ko Imam Zainul Aabideen Ke Paaon Par Mai 
Raha Tha Phir Us Ghode Ne Zameen Par Sar Maara Aur Apni Jaan De 
Di Aur Ek Riwayat Ye Hai Ke Wo Ghoda Sehra Ki Taraf Nikal Gaya Aur 
Kisi Shakhs Ko Us Ka Nishan Na Mil Saka 

( 361 ^/ 


(c) Ye Farzi Aur Manghadat Hai 

Ye Farzi Aur Manghadat Qissa Mulla Husain Kashfi Ne Shiyo Ki Kitab 
Se Naqal Kiya Hai 

Kisi Motabar Kitab Mein Is Ka Koi Tazkira Nahin Hai 

Aise Waqiyaat Ghadne Ka Sirf Ek Maqsad Hai Aur Wo Hai Noha 
Khwani Ko Earogh Dena 

Pehli Baat To Ye Hai Ke Imam Husain Ne Karbala Tak Oontni Par Safar 
Kiya To Phir Ye Ghoda Kahan Se Aa Gaya? 

(d) Maidan -e- Karbala Mein Ghoda? 

Imam Suyooti Aur Shah Abdul Azeez Muhaddise Dehelvi 
Rahimahumallah Likhte Hain Ke Hazrate Ali Radiallaho Ta'ala Anho Ne 
Ek Maqam Par Earmaya Ke Ye Wo Jagah Hai Jahan Un (Shaheedan -e- 
Karbala) Ke Oont Baithenge Aur Un Ke Kujawo Ki Jagah Ye Hai Aur Is 
Jagah Un Ka Khoon Giraya Jayega 





Hazrate Ali Radiallaho Ta'ala Anho Ne Ek Jagah Ki Nishandehi Karte 
Huye Farmaya Ke Yahan Un Ke Oont Baithenge Jis Se Saabit Hota Hai 
Ke Karbala Mein Imam Husain Ke Paas Ghode Nahin The 

Kuchh Shiyo Ne Likha Hai Ke Jab Imam Husain Rawana Hone Lage To 
Aap Ke Bhai Muhammad Bin Hanfiya Ne Aap Ko Rokne Ke Liye Aap Ki 
Oontni Ki Nakeel Pakad Li (Yaani Aap Oontni Par Sawar The) 

t'i) 

Tarikh -e- Tabri Mein Hai Ke Raaste Mein Imam Husain Ne Farzadaq 
Shaayir Se Baatein Ki Aur Phir Apni Sawari (Oontni) Ko Harkat Di Aur 
Chal Pade 


Kuchh Kitabo Mein Imam Husain Ka Ye Qaul Maujood Hai Ke Aap Ne 
Farmaya : 

Ye Karbala Masaib Ki Jagah Hai, Ye Humare Oontniyo Ke Baithne Ki 
Jagah Hai, Ye Humare Kujawe Rakhne Ki Jagah Hai Aur Ye Humare 
Mardo Ki Shahadat Gaah Hai 

♦ 


Ek Shia Likhta Hai Ke Imam Husain Ne Khitab Farmaya Phir Apni 
Oontni Bithayi 

(55(/^^(J(J^) 

♦ 

Shiyo Ki Ek Badi Kitab "Biharul Anwaar" Mein Bhi Ye Maujood Hai 

(383(/446^^(yi)Ol^.) 

Biharul Anwaar Mein Ye Bhi Hai Ke Muhammad Bin Hanfiya Ne Imam 
Husain Ko Rokne Ke Liye Oontni Ki Nakeel Pakad Li 



(364(/^fe0 

In Ke Ilawa Aur Bhi Kuchh Kutub Mein Oontniyo Ka Hi Zikr Hai 


91 (/d 3 

A\ Kaamil Mein Hai Ke Imam Husain Apni Oontni Par Sawar Huye Aur 
Buland Aawaz Se Aawaz Di Jise Sab Logon Ne Suna 

Ek Shia Likhta Hai Ke Maine Ye Zuljanah Ka Naam Hadees, Akhbaar 
Aur Tarikh Ki Kisi Motabar Kitab Mein Nahin Dekha 


In Tamam Hawala Jaat Se Saabit Hota Hai Ke Imam Husain Ke Paas 
Ghode Nahin The Lekin Kuchh Log Na Jaane Kahan Se Ghode Le Aate 
Hain 

Waise Jo Log Imam Zainul Aabideen Ki Mulaqat Hazrate Abdullah Bin 
Mubarak Se Karwa Sakte Hain, Maidan -e- Karbala Mein Shadi Karwa 
Sakte Hain, Un Ke Liye Oonto Ko Bhaga Kar Ghode Laana Koi Badi 
Baat Nahin Hai 


(12) Hazrate Sakina Aur Ghoda 

Is Unwaan Ke Tehat In Baato Ko Zere Bahas Laaya Gaya Hai : 

(a) Ghair Munasib Alfaaz Ka Istemal 

(b) Waqiya 

(c) Ye Manghadat Hai 

(a) Ghair Munasib Alfaaz Ka Istemal 

Hazrate Sakina Aur Ghode Ka Ek Waqiya Chand Kitabo Mein Is Tariqe 
Se Bayaan Kiya Gaya Hai Ke Jis Par Ghaur Karne Ke Baad Ek Kam 
Padha Likha Shakhs Bhi Ye Kahega Ke Able Bait Ke Liye Aise Alfaaz 
Ka Istemal Hargiz Munasib Nahin Aur Ye Tariqa Sirf Logon Ko Rulane 
Ke Liye Ikhteyar Kiya Gaya Hai 

Aap Khud Dekhein Ke Kis Tarah Is Waqiye Ko Dardnak Banane Ke Liye 
Laffazi Ka Sahara Liya Gaya Hai 


(b) Waqiya 

Hazrate Zainab Ke Sar Se Chadar Utri Huyi Hai, Baal Bikhre Huye Hain, 
Nazar Pathrayi Huyi Hai, Aansuo Ke Do Mote Mote Qatre Palko Par Aa 
Kar Thehre Huye Hain, Hazrate Sakina Behosh Padi Hain Aur Apne 
Sartaj Ko Dekh Dekh Kar Rote Ja Rahi Hain 

Imam Husain Apne Bete Zainul Aabideen Se Guftagu Mein Masroof The 
Aur Apne Pichhe Barpa Hone Waali Qiyamat Ko Na Dekh Sake, Ab Jo 
Dekha To Dil Par Haath Rakh Liya 


Imam Husain Aage Badhe Aur Behan Ki Giri Huyi Chadar Ko Uthaya 
Aur Sar Dhaanp Diya, Hazrate Sakina Ko God Mein Liya, Ali Akbar Ke 
Khoon Se Lithde Huye Sakina Ke Chehre Ko Apne Imame Se Saaf Kiya, 
Bikhre Huye Baalo Ko Ungliyo Se Durust Kiya Phir Larmaya : 

Sakina Hosh Mein Aao, Baba Ki Aakhiri Ziyarat Kar Lo Phir Saari Umr 
Baba Ka Chehra Dekhne Ko Taras Jaogi, Beti Sakina Utho Jaldi Karo, 
Aakhiri Mulaqat Kar Lo, Aakhiri Baar Baba Ke Seene Se Lipat Lo Phir 
To Saari Zindagi Tumhein Bhi Sughra Ki Tarah Ro Ro Kar Aur Tadap 
Tadap Kar Guzarni Hai 




4 


Teen Din Ki Pyaasi Bachchi Teen Din Ke Pyaase Baba Se Gale Mil Rahi 
Hai 


Imam Husain Ne Kaha Ke Aye Bachchi! Turn Thodi Der Baad Yateem 
Ho Jaaogi! Sakina Kehne Lagi Baba Aap Na Jaayein, Mere Abba Jaan 
Na Jaayein, Aap Chale Gaye To Baba Ki Ko Kahungi! Phir Jab Imam 
Husain Ghode Par Sawar Huye Aur Ghode Ko Chalana Chaha To Wo 
Hil Nahin Raha Hai, Aap Ne Niche Dekha To Sakina Ghode Ke Paaon Se 
Lipti Huyi Hain 

Aap Ne Farmaya Ke Beti Baap Ke Dil Par Chhuriya Na Chalao, Phir Aap 
Ne Ghode Se Utar Kar Badi Mushkil Se Bachchi Ko Kheme Mein 
Pahunchaya Aur Maidan -e- Jung Ki Taraf Rawana Huye 


(c) Ye Manghadat Hai 

Ye Qissa Shaheed Ibne Shaheed Waghaira Mein Maujood Hai Aur 
Bayaan Karne Waale Jaise Chahte Hain Namak Mirch Laga Kar Bayaan 
Karte Hain 

Ye Ek Manghadat Qissa Hai Jise Sirf Rone Rulane Ke Liye Ghada Gaya 
Hai 

Is Mein Hazrate Zainab Ke Mutalliq Jo Mazkoor Hai Ke "Sar Se Chadar 
Utri Huyi Hai Aur Un Ke Baal Bikhre Huye Hain" Kya Huzoor ^ Ke 
Gharane Ki Ek Shehzadi Ke Baare Mein Aisa Socha Bhi Ja Sakta Hai 

Hazrate Sakina Jo Ke Shadi Shuda Thee'n, Un Ke Baare Mein Kehna Ke 
Imam Husain Ne God Mein Liya Aur Wo Ghode Ke Paaon Se Lipat 
Gayee'n, Ye Kis Tarah Qabool Kiya Ja Sakta Hai? 

Aisa Ho Hi Nahin Sakta Ke Able Bait Ne Is Tarah Se Be Sabri Ka 
Muzahira Kiya Ho, Ye Sab Baatein Bilkul Jhoot Hain Aur Kisi Motabar 
Kitab Mein Maujood Nahin Hain 




Kuchh Log Bajaye Apni Islaah Karne Ke, Jo Aise Manghadat Aur 
Gustaki Bhare Waqiyaat Ki Haqeeqat Bayaan Karta Hai, Usi Par Gud 
Kha Kar Chadh Jaate Main, Ulta Chor Kotwal Ko Daante 


Kuchh Muqarrireen Ne To Had Kar Di Hai, Kehte Hain Ke Humein 
Daleel Ki Zaroorat Nahin Balki Abu Jahal Ko Hai! 


Apni Taqreer Mein Chaar Chand Lagane Aur Apne Bazaar Ko 
Chamkane Ke Liye Aise Qisso Ko Khoob Ro Ro Kar Bayaan Kiya Jaata 
Hai Aur Logon Ki Aqeedat Aur Muhabbat Ke Saath Khilwaad Kiya Jaata 
Hai 


Allah Ta'ala Humein Able Bait Ki Taraf Aise Jhoote Qisso Ko Mansoob 
Karne Se Bachaye Aur Un Ki Shaano Ke Laayeq Un Ki Tazeemo 
Takreem Karne Aur Un Se Muhabbat Karne Ki Toufiq Ata Farmaye 


(13) Maahe Muharram Mein Rona Dhona 

Ye Mukhtasar Si Tehreer Un Muqarrireen Wa Awaam Dono Ke Liye Hai 
Jo Jhoote Waqiyaat Ko Baar Baar Bayaan Kar Ke Logon Ko Rone Par 
Majboor Karte Hain Aur Ghame Husain Mein Zabardasti Rone Ko 
Sawaab Samajhte Hain 


Mujhe Rona Nahin Aata To Kya Koi Zabardasti Hai? 

Ji Ji Bilkul Aap Ko Rona Hi Padega, Agar Nahin Roye To Is Ka Matlab 
Aap Ko Able Bait Se Muhabbat Nahin Hai 

Aap Nahin Ro Sakte To Humare Paas Aayein Hum Aap Ko Aise Qisse 
Sunayenge Jinhein Sunne Ke Baad Aap Apne Aansuo Ko Rok Nahin 
Paayenge Aur Nahin To Kuchh Bhi Karein Lekin Royein 




Maahe Muharram Ko Kuchh Logon Ne Maahe Maatam Samajh Liya Hai 


Rona Zaroori Hai, Shadi Nahin Kar Sakte, Mubarakbaad Nahin Deni Hai, 
Gosht Nahin Khana Hai, Fulaan Nahin Jaana Hai Aur Fulaan Nahin 
Chhuna Hai., Ye Sab Kya Drama Hai? 


Ye Zabardasti Rone Dhone Ka Drama Karne Waalo Ko Jaan Lena 
Chahiye Ke Kisi Pyare Ki Wafat Par Qatayi Taur Par Rona Aa Jaana 
Muhabbat Hai Aur Raham Ke Jazbe Ka Natija Hai Aur Ye Bilkul Durust 
Aur Jaayez Hai Lekin Har Saal Rone Rulane Ke Liye Baith Jaana Ek 
Ajeeb Harkat Hai 


Is Dunya Mein Har Kisi Ki Behan Bhai, Maa Baap, Awlaad Aur 
Rishtedar Faut Hote Rehte Hain, Murshid Wa Ustaad Faut Hote Rehte 
Hain, In Sab Ke Liye Isaal -e- Sawaab Ka Silsila Zindagi Bhar Jaari Rehta 
Hai Magar Saal Ke Saal Rone Ka Dhanda Nahin Kiya Jaata 


Hazrate Ali Radiallaho Ta'ala Anho Ramazan Mein Shaheed Kiye Gaye, 
Hazrate Usman Ghani Radiallaho Ta'ala Anho Ko Kayi Dino Tak Un Ke 
Ghar Mein Mehsoor Kar Ke Aur Un Ka Paani Band Kar Ke Pyaas Ki 
Haalat Mein Shaheed Kar Diya Gaya, Hazrate Umar Faruque Radiallaho 
Ta'ala Anho Ko Masjide Nabawi Mein Namaz Padhte Huye Chhura 

Maar Kar Shaheed Kar Diya Gaya., Zulm Ki Ye Dastaanein Ek Se 

Badh Kar Ek Hai 

In Mein Se Kisi Ek Ke Mauqe Par Hum Saal Ke Saal Na Matam Karte 
Hain Aur Na Rote Hain 


Chalein Sab Ko Chhod Dein, Ahadees Mein Aata Hai Ke Dunya Ka Sab 
Se Tareek Din Wo Tha Jis Din Rahmat -e- Aalam ^ Is Dunya Se Rukhsat 
Huye, Agar Har Saal Gham Manana Aur Rona Rulana Jaayez Hota To 





Allah Ki Azmat Ki Qasam Rabiul Awwal Ke Mahine Mein Har Saal 
Poori Dunya Mein Kohram Barpa Ho Jaaya Karta 

Ab Hum Har Saal Milad -e- Mustafa Ki Khushi To Zaroor Manate Hain 
Magar Wisaal Ki Wajah Se Na Matam Karte Hain Aur Na To Sirf Rote 
Hain 


Jo Log Able Sunnat Par Ye Ilzam Lagate Hain Ke Ye Imam Husain Se 
Muhabbat Nahin Karte, Unhein Ghaur Kama Chahiye Ke Able Sunnat 
Ki Huzoor -e- Akram ^ Ke Saath Muhabbat Ko To Koi Maa Ka Laal 
Challenge Nahin Kar Sakta, Aakhir Huzoor Ke Wisaal Ke Mauqe Par 
Hum Kyun Nahin Rote? 


Yahan Se Baat Nikhar Kar Saamne Aa Jaati Hai Ke Har Saal Rone 
Dhone Baith Jaana Ek Ghair Sharayi Harkat Hai Aur Jo Log Sunni 
Kehlane Ke Bawajood Har Saal Ye Dhanda Karte Hain Unhein Rawafiz 
Ka Teeka Lag Chuka Hai 


Allah Ke Pyaaro Ka Tariqa To Ye Hai Ke Pyaaro Ki Ayen Wafat Ke Din 
Bhi Sabro Tahammul Se Kaam Lete Hain Aur Aansuo Par Bhi Control 
Rakhne Ki Poori Koshish Karte Hain, Haan Albatta Be Ikhteyar Aansu 
Nikal Aana Ek Alag Baat Hai 


Agar Kisi Ko Ittefaqiya Rona Aa Jaaye To Aise Rone Mein Koi Qabahat 
Nahin Lekin Takalluf Ke Saath Jaan Boojh Kar Rone Dhone Baith Jaana 
Aur Ise Ghame Husain Mein Rona Samajh Kar Sawaab Ki Ummeed 
Rakhna Bilkul Ghalat Hai 






(14) Able Bait Ki Fazeelat Mein Ek Jhooti Riwayat 


Waqiya -e- Karbala Bayaan Karte Huye Is Riwayat Ko Bhi Zimnan 
Bayaan Kiya Jaata Hai Aur Shaheed Ibne Shaheed Aur Dusri Kuchh 
Kitabo Mein Bhi Ye Riwayat Naqal Ki Gayi Hai Lihaza Zaroorat 
Mahsoos Huyi Ke Is Ki Tehqeeq Bhi Yahan Bayaan Ki Jaaye 


Ye Riwayat Kuchh Is Tarah Milti Hai : 


Suno! Jo Aale Muhammad Ki Muhabbat Par Mara Wo Shaheed Hai, 
Suno! Jo Aale Muhammad Ki Muhabbat Par Mara Wo Bakhsha Hua 
Hai, Suno! Jo Aale Muhammad Ki Muhabbat Par Mara Wo Taayib Hai, 
Suno! Jo Aale Muhammad Ki Muhabbat Par Mara Wo Kamilul Iman 
Hai, Suno! Jo Aale Muhammad Ki Muhabbat Par Mara Us Ko Malakul 
Maut Ne Jannat Ki Basharat Di Phir Munkar Nakeer Ne Basharat Di, 
Suno! Jo Aale Muhammad Ki Muhabbat Par Mara Us Ko Jannat Mein Is 
Tarah Bana Sanwar Kar Le Jaaya Jayega Jaise Dulhan Ko Khawind Ke 
Ghar Le Jaaya Jaata Hai, Suno! Jo Aale Muhammad Ki Muhabbat Par 
Mara Us Ki Qabr Mein Jannat Ki Do Khidkiya Khol Di Jaati Hain, Suno! 
Jo Aale Muhammad Ki Muhabbat Par Mara To Allah Ta'ala Us Ki Qabr 
Ko Rahmat Ke Firishto Ke Liye Mazaar Bana Deta Hai, Suno! Jo Aale 
Muhammad Ki Muhabbat Par Mara Wo Able Sunnat Wa Jama'at Par 
Mara, Suno! Jo Aale Muhammad Se Bughz Par Mara Wo Qiyamat Ke 
Din Aayega To Us Ki Peshani Par Likha Hoga Ke Ye Allah Ki Rahmat Se 
Maayoos Hai, Suno! Jo Aale Muhammad Se Bughz Par Mara Wo Kufr 
Par Mara, Suno! Jo Aale Muhammad Se Bughz Par Mara Wo Jannat Ki 
Khushbu Bhi Nahin Sunghega 



Ye Riwayat Kuchh Kitabo Mein Bhi Maujood Hai, Is Riwayat Ke Baare 
Mein Hazrate Allama Ghulam Rasool Sayeedi Rahimahullah Likhte 
Main: 


Ye Riwayat Hadees Ki Kisi Maroof Aur Mustanad Kitab Mein Mazkoor 
Nahin Hai, Is Riwayat Ko Allama Abu Is'haaq Salabi Ne Apni Tafseer 
Mein Ek Sanad Ke Saath Riwayat Kiya Hai 

Us Sanad Ke Baare Mein Haafiz Ibne Hajar Asqalani Rahimahullah 
Likhte Hain Ke Ye Mauzu Hai Aur Is Riwayat Ke Manghadat Hone Ke 
Aasaar Bilkul Waazeh Hain 


Is Riwayat Ko Dusre Mufassireen Sanad Ki Tehqeeq Ke Baghair Naqal 
Dar Naqal Karte Chale Gaye (Phir Kayi Mutakhireen Ne Baghair 
Tehqeeq Ise Naqal Kar Diya) 


Jab Fazail -e- Able Bait Mein Ahadees -e- Sahiha Maujood Hain To Phir 
Mauzu Riwayaat Ka Sahara Lene Ki Kya Zaroorat Hai Hatta Ke Kisi 
Taan Karne Waale Ko Ye Kehne Ka Mauqa Mile Ke Fazail -e- Able Bait 
To Sirf Mauzu Aur Batil Riwayaat Se Saabit Hain 

(15) Mulla Hussain Waayiz Kashfi Sunni Nahi 

Is Unwan Ke Tehat In Baaton Ko Zere Babas Laaya Gaya Hai : 

(a) Kayi Waaqiyat Ka Silsila Rozatush Shuhada Se Milta Hai 

(b) Rozatush Shuhada Shiyo Ki Nazar Mein 

(c) Mulla Hussain Kashfi Aur Waaqiya -e- Karbala 

(d) Alhasil 



(a) Kayi Waaqiyat Ka Silsila Rozatush Shuhada Se Milta Hai: 


Chunki Kayi Waaqiyat Aise Main Jin Ka Silsila Mulla Hussain Kashfi Ki 
Kitab Rozatush Shuhada Par Jaa Kar Ruk Jata Hai Lihaza Munasib 
Maalum Hota Hai Ke Musanif Ke Able Sunnat Se Taluq Hone Na Hone 
Ke Baare Me Bhi Likha Jaye Ye To Sabit Ho Chuka Hai Ke Ye Kitaab 
Motabar Nahin Lekin Ab Ham Jo Bayaan Karenge Is Se Aapko Andaza 
Ho Jayega Ke Musanif Bhi Motabar Nahi Hai. 


(b) Rozatush Shuhada Shiyo Ki Nazar Me : 

Allama Muhammad Alii Naqshbandi Rahimahullahu Ta'ala Likhte Hain 
Ke Shiyo Ki Kitabo "Azzariya" Ka Maqsade Taalif Yahi Tha Ke Tamam 
Shiya Musanifeen Ki Kitabon Ko Ek Jagha Jamaa Kar Diya Jaye. Aur Is 
Me Kisi Aisi Kitab Ka Tazkira Na Milega Jo Able Tashayyu Ke Nazriyat 
Aur Mataqidaat Par Mushatmil Na Ho Aur Is Me Mulla Hussain Waayiz 
Kashfi Ki Rozatush Shuhada Ko Bhi Shamil Kiya Gayaa Hai. 

(295^294;^^ H 1 

Is Kitab Me Rozatush Shuhada Ka Naam Maujud Hona Saaf Zahir Karta 
Hai Ke Ye Kitab Able Tashayyu Ki Hai. Is Ke Alawa Ek Aur Kitab Ka 
Hawala Mulaahiza Farmaye: 


Shiya Musanif, Shaikh Abbas Qammi Likhta Hai Ke Mulla Hussain 
Kashfi Bahut Bada Aalim Fazil Tha. Maulana Abdul Rahman Jami Ka 
Bahnoyi Hai. Deeni Ulum Ka Jaame, Muhadis, Mufasir Aur Ba Khabar 
Aalim Tha. Is Ki Bahut Se Tasaanif Hain. Rozatush Shuhada Bhi Iss Ki 
Tasneef Hai. Hazrate Ali Radiallaho Ta'ala Anho Ki Shaan Me Is Ne Ek 
Qasida Kaha Hai. Jis Ke Do Sher Ye Hai: 





W 


J'3 


CwoLol <^J yis/ 



"Yaani Hazrat Ibraahim Alaihisslam Ne Allah Ta'ala Se Apni Aulad Me 
Imamat Ka Sawal Kiya To Jawab Mila Ke Ye Mansab Zaalimon Ko Nahi 
Mil Sakta. Is Se Tumhe Malum Ho Jayega Ke Mansab-e-Imamat In 
Logon Ko Nahi Mil Sakta Jin Ki Umar Ka Aksar Hissa Islam Me Na 
Guzara Ho" 


Ye Ash'aar Mulla Husain Kashfi Ke Shiya Hone Ki Daleel Hai 

Shiya Abbas Qammi Ne Iske Shiya Hone Ki Tasreeh Ki Hai Aur Wo Bhi 
Aise Nazariye Par Jo Un Ka Muttafiqa Aqeeda Hai Yaani Imamat Ke 
Liye Masoom Hona 

Iske Saath Quraani Aayaat Se Hazrate Ibrahim Alaihissalam Ke Waqiye 
Ke Ziman Mein Usne Ye Bhi Saabit Kiya Ke Zalim Aur Khatakar Aur 
Kufr Ki Zindagi Guzar Kar Musalman Hone Waale Mansabe Imamat Ke 
Hargiz Laayeq Nahin Ho Sakte Jis Ka Matlab Ye Hai Ke Khulafa -e- 
Salasa Ki Khilafat Bar Haq Na Thi Kyunki Able Tashayyu Ke Nazdeek In 
Ka Qabl Az Islam Zamana But Parasti Mein Guzra 

Agarche Un Ka Ye Kehna Ghalat Hai Lekin Unke Nazdeek Jab In Teen 
Khulafa Ka Zamana Qabl Az Islam Shirko But Parasti Mein Ka Daur Tha 
To Iman Laane Ke Baad Ye Masoom Hargiz Na Huye Aur Imam Nabze 
Quraani Masoom Hota Hai Lihaza Ye Teeno Hazraat Mansabe Khilafat 
Par Zabardasti Mutamakkin Rahe Aur Inhone Hazrate Ali Radiallaho 
Ta'ala Anho Ka Haqqe Khilafat Wa Imamat Ghasab Kar Rakha Tha 


Is Aqeede Ki Bunyad Par Jo Saahibe Rauzatuss Shuhada Ke Ash'aar Se 
Zaahir Hai Able Tashayyu Ke Ek Jugadri Ne Iski Shiyyat Par Muhar -e- 
Tasdeeq Sabt Kar Di 


(c) Mulla Husain KashH Aur Waqiya -e- Karbala 

Allama Muhammad Ali Naqshbandi Likhte Hain Ke Rauzatush Shuhada 
Ka Musannif Mulla Husain Waayiz Kashfi Wo Shakhs Hai Jo Waqiya -e- 
Karbala Ke Mutalliq Manghadat Waqiyaat Aur Riwayaat Likhne Waala 
Pehla Musannif Hai Baad Mein Shiya Sunni Kutub Mein Rone Rulane 
Waale Waqiyaat Aur Waqiya -e- Karbala Ko Rangeen Banane Ke Liye Jo 
Riwayaat Maujood Hain Un Sab Ne Ise Kashfi Se Naqal Kiya Hai 

Is Ke Shiya Hone Ka Suboot Shiyo Ki Mustanad Kitabo Mein Maujood 
Hai (Jise Hum Naqal Kar Chuke Hain) 

(2541-214(/<^ic)iX) 

(d) A1 Haasil 

Kitab Ka Ghair Motabar Hona To Yaqeeni Hai Saath Hi Saath Musannif 
Ka Haal Bhi Qarayeen (Readers) Par Waazeh Ho Chuka Hoga 

Ab Bhi Agar Koi Is Kitab Ko Ya Musannif Ko Sanad Ke Taur Par Pesh 
Karta Hai To Ye Badi Ajeeb Baat Hogi 

Ye Durust Hai Ke Adame Tawajjoh Ki Wajah Se Kayi Ulama Jin Ka 
Talluq Able Sunnat Se Hai, Unhone Ek Do Baatein Is Kitab Ki 
Mash'hoor Hone Ki Bina Par Apni Kitabo Mein Naqal Kar Di Hain Lekin 
Isse Haqeeqat Par Koi Earq Nahin Padta 



Humne Is Kitab Se Kuchh Waqiyaat Ko Hi Naqal Kiya Hai Warna Poori 
Kitab Aise Ajeebo Ghareeb Qisso Se Bhari Padi Hai Jin Ki Koi Asal 
Nahin 


(16) Shaheed Ibne Shaheed, Khaake Karbala, Awaraaq -e- 

Gham Waghaira Kutub 

Urdu Zubaan Mein Waqiya -e- Karbala Par Sainkdo Ki Tadad Mein 
Kutub -o- Rasail Maujood Hain. Muqarrireen Ke Nazdeek Shaheed Ibne 
Shaheed Aur Khaake Karbala Naami Kitab Ko Bahut Achhi Kitab 
Samjha Jaata Hai. Ye Kitabein Awaam Mein Bhi Khaas Shohrat Rakhti 
Hain. Iski Wajah In Ke Andar Maujood Masaale Daar Qisse Aur 
Muqarrireen Ke Layeq Mawaad Hain Jis Se Kisi Mehfil Mein Rang 
Jamaya Ja Sakta Hai. Jhute Waqiyat Ko Is Andaz Mein Likha Gaya Hai 
Ke Jise Sun Kar Kisi Ko Bhi Rona Aa Jaye. Laffazi To In Mein Bharmaar 
Hai. 

Tareekh Ki Kisi Kitab Mein Waqiya -e-Karbala Itni Tafseel Se Maujood 
Nahi Jitna In Kitabo Mein Hai. Ek Ek Shakhs Ki Shahadat Ki Tafseel Ko 
Is Tarah Bayaan Kiya Gaya Hai Jaise Musannif Khud Maidane Karbala 
Mein Maujood Ho. Tarteeb Ke Saath Bayaan Kiya Gaya Hai Ke Kis Ne 
Kis Tarah Hamla Kiya, Kis Ne Kis Kitne Logo Ko Maara, Kis Ne Kya 
Ash'aar Padhe Aur Kis Ka Kya Anjam Hua Halanke Kutube Tawareekh 
Is Baare Mein Khamosh Hain. Phir Sughra Ka Qissa, Sughra Ka Qasid, 
Sughra Ka Khat, Sakeena Ki Bechaini, Hazrat Zainab Ka Baccho Ko 
Maidane Jang Mein Bhejna Jin Ke Qadd Se Badi Talwar Batayi Jaati 
Hain, Phir Paani Band Hone Ke Baare Mein Ajeebo Ghareeb Batein Aur 

Na Jane Kitni Khurafaat Ko In Kitabo Mein Bade Dhadalle Ke Saath 
Naql Kiya Gaya Hai. 


Agar In Kitabo Par Shuru Se Aakhir Tak Behas Ki Jaye To Ek Alag Kitab 
Ban Jayegi. Aisi Kitabo Ka Padhna Aur In Mein Maujood Jhute Waqiyat 
Ko Taqreero Mein Bayan Kama Hargiz Durust Nahi Hai. Hamne Bas 
Kuchh Mashhoor Waqiyat Par Hi Iktefa Kiya Hai Warna Aise Kayi 
Waqiyat Maujood Hain Jin Ki Koyi Haqiqat Nahi Hai. Muqarrireen Se 
Guzarish Hai Ke Aisi Kitabein Na Padhein Aur Jhut Ko Farogh Na Dein 
Aur Wo Bhi Jhut Aisa Jo Able Bait Par Bandha Gaya Ho! 


Aakhir Mein Kuchh Batein 

Allah Ki Taufeeq Se Hamne Kuchh Waqiyat Ki Tehqeeq Ko Pesh Kiya 
Hai Taake Logo Ko Haqeeqat Maloom Ho Jaye Aur Phir Able Bait Ki 
Taraf Aise Jhute Waqiyat Ko Mansoob Na Kiya Jaye. 

Waqiya -e- Karbala Par Likhi Jaane Waali Har Kitab Ko Motabar Samajh 
Kar Padhne Se Parhez Kama Chahiye Aur Chand Kutub Hain Maslan 
Sawaneh Karbala Az Allama Naeemuddin Muradabaadi, Aaine -e- 
Qiyamat Az Allama Hasan Raza Khan Aur Sawaneh Karbala Az Allama 
Ghulam Rasool Qasmi, In Ko Padha Jaye Aur In Mein Ek Do Waqiyat Jo 
Rauzatush Shuhada Se Aa Gaye Hain Unko Alag Kar Diya Jaye Jaise 
Imam Muslim Bin Aqeel Ke Baccho Ka Waqiya Waghaira 


Jhute Waqiyat Bayan Kama Able Bait Ki Muhabbat Nahi Balke Unki 
Taraf Mansoob Aise Waqiyat Ka Radd Kama Hi Muhabbat Ka Taqaza 
Hai. 



Agar Koi Diye Gaye Ilmi Dalail Ko Ek Taraf Kar Ke Ye Kahe Ke Ham 
Muhibbe Able Bait Main Aur Hamein In Sab Se Koi Gharaz Nahi Ya 
Hamein Daleel Ki Hajat Nahi To Ye Muhabbat Nahi Jahalat Hai. 


Ab Ye Ke Musannifeen Ne Naql Kyun Kiya To Sainkdon Misalein Pesh 
Ki Ja Sakti Main Ke Musannifeen Kayi Batein Adam Tawajjo Ki Bina Par 
Ya Baghair Khud Ki Tehqeeq Mehez Aitemad Ki Bunyad Par Ya Shohrat 
Ki Wajah Se Naql Kar Dete Main Aur Phir Baaz Auqaat Wo Sadiyo Isi 
Tarah Naql Pe Naql Hoti Jaati Main Aur Aakhir Mein Jab Koi Is Par 
Tehqeeqi Nazar Daalta Hai To Maloom Hota Hai Ke Iski Koi Asl Hi Nahi 
Thi. 


Agar Kisi Ko Hamah Baato Se Ikhtelaf Ho To Ilmi Dalail Ke Saath 
Zaroor Kar Sakte Hain Ke Ye Unka Haq Hai Lekin Mehez Jazbaat Mein 
Aa Kar Kisi Par Keechad Uchhalne Waalo Se Ham Allah Ki Panaah 
Chahte Hain. 

Aisi Tehqeeqi Baato Mein Jab Jazbaat Darmiyaan Mein Aa Jate Hain To 
Haqeeqat Dikhayi Nahi Deti Hai. 


Allah Ta'ala Hamah Koshisho Ko Qabool Farmaye Aur Khataon Ko 
Maaf Farmaye. 


Zimnan : Murawwaja Taziyadari Ke Najayez Hone Par Kutub 
-e- Able Sunnat Ke 100 Se Zaayid Hawale 

Maahe Muharramul Haraam Mein Jis Tarah Taziyadari Raayij Hai, 
Sarasar Najayezo Haraam Hai Aur Hum Ne Alhamdulillah Kutub -e- 
Ahle Sunnat Ke Sau Se Zaayid Hawale Jama Kiye Hain Jahan Is Ki 
Mumanat Par Sarahat Maujood Hai 

